text:
Inshuro nyinshi usanga abarangije amashuri yaba ayisumbuye na kaminuza mu Rwanda bavuga ko babuze akazi, ibi bakabivuga kuko nta hantu bakunze kumva hakenewe umukozi wakora ibyo bize mu bigo bya Leta cyangwa iby’abigenga. Igikwiye kumvikana neza ni uko imirimo idatangwa gusa, ahubwo iranahangwa ku buryo mu gihe gito wowe wavugaga ko wabuze akazi ushobora kuba uri kugatanga.
Watunguwe kenshi n’uko umuntu akubwiye umurimo akora ugasanga ni ubwa mbere uwumvise ?! Umenya ari yo mpamvu Abanyarwanda bakunda kwibariza umuntu aho akora kurusha kumubaza icyo akora ! Ni byo byoroshye kumva !
Ku isi haduka imirimo mishya buri mwaka, bitewe n’ibibazo bikeneye ibisubizo mu buzima bw’abantu cyangwa se bitewe n’iterambere mu nzego zitandukanye cyane cyane mu ikoranabuhanga.
U Rwanda na rwo ntirusigara inyuma,kuko n’ubwo nta wabura kuvuga ko umuvuduko ukiri hasi mu rwego rw’akazi usanga hari imirimo itarabagaho mu myaka nk’10 cyangwa 15 ishize ariko ubu ikaba ikorwa mu gihugu.
Umurimo uvugwa ni uwinjiriza amafaranga uwukora, imyinshi muri iyo mishya ikaba ifite ikibazo cy’uko itaramenyekana cyane ndetse iri no mu ndimi z’amahanga cyane cyane icyongereza. Reka tugenekereze tuyisobanure, tunagire icyo tuyivugaho.
1. Call Center Operator
Uyu ni umuntu witaba telefoni akagufasha gukemura ibibazo waba ufite byerekeye ikigo runaka. Urugero ni nk’iyo telefoni yawe ugendana hari ikibazo ifite, maze ugahamgare ngo bagufashe kugikemura.
Wa muntu ukwitaba haba ku manywa cyangwa nijoro si umukozi wa Airtel, Tigo cyangwa MTN, ahubwo ni umukozi wakodeshejwe n’icyo kigo maze bamutoza kumenya ibibazo abakiliya babo bashobora kugira no kubibonera ibisubizo byihuse.
Uwo ukwitabye ashobora kuba ari Kirehe cyangwa Rusizi bitewe n’aho icyo kigo cyakodesheje Call Center, na byo bigaterwa ahanini n’ibiciro by’imishahara. Call Centers zimaze igihe gito mu Rwanda, n’ubwo ahandi zamamaye cyane. Ziri mu bigo bitanga akazi kenshi ku rubyiruko.
Gukora uyu murimo bisaba nibura kuba wararangije amashuri yisumbuye no kuvuga ikinywarwanda n’urundi rurimi rw’amahanga ku buryo buringaniye.
2. Web-Master cyangwa Web-Designer
Muri iki gihe cy’ikoranabuhanga n’isakazamakuru, buri kigo cyaba icya leta, icy’abikorera, amadini, amashuri, amashyirahamwe n’abantu ku giti cyabo ; bakenera kugira urubuga rwihariye rwa ‘internet’ rubafasha kujya ahagaragara.
Uru rubuga kugira ngo rubeho rukenera abantu barushinga twakwita nk’abubatsi, ari bo ba ‘web designers’ ndetse n’abahora baruragiye ari bo bitwa ‘web masters’. Uyu murimo ukorwa n’abize ibijyanye n’ikoranabuhanga muri Kaminuza, na wo ni umurimo utararenza imyaka 15 uvutse mu Rwanda kuko n’ikoranabuhanga ryamamaye vuba.
3. App Developer
Aba ‘App Developer’ bunganira aba ‘web masters’, bakagira n’umwiriko wo guhanga imivuno mu ikoranabuhanga yakwifashishwa mu gusubizo ikibazo runaka. Izi mpuguke zitegereza ubuzima bwa buri munsi zikavumbura uburyo bwo gukemura ibibazo.
Urugero ni nko gushyiraho uburo bwo kugura umuriro hakoreshejwe telefoni. Uyu murimo na wo ukorwa n’abize ibijyanye n’ikoranabuhanga muri Kaminuza, ukaba umaze igihe gito uvutse mu Rwanda.
4. Customer Care Manager
Aba ni abashinzwe kwita ku bibazo by’abakiliya cyangwa abagana urwego runaka, haba mu bigo byigenga n’ibya leta. Uzumva bakubwira ngo “Ni byo rwose wumvise neza. Burya uri umukiliya w’akarere, umurenge” n’ahandi hantu bakorera.
‘Customer Care managers’ na bo badutse vuba mu Rwanda, ndetse si n’ibigo byinshi bibagira. Aho babafite babashinga kugena imigambi yo kwita ku bakiliya no gukurikirana ishyirwa mu bikorwa ryayo, bakagirana umubano n’abakiliya, bahagararirye ikigo bakorera.
Kubasha uyu murimo bisaba kuba warize nibura Kaminuza, uvuga ikinywanda n’indimi z’amahanga, no kuba uzi gukorana n’abantu b’ingeri zitandukanye ; ukagira icyubahiro no kwiyoroshya.
5. Events Manager
Uyu ni umurimo mushya akenshi ukorwa n’abikorera. ‘Events Manager’ ni umuntu cyangwa ishyirahamwe ry’abantu cyangwa nanone ikigo gikora mu gutegura ibirori, inama, amahugurwa, imurika n’ibindi bihuza abantu benshi.
‘Events Manager’ akurkirana buri kantu bitewe n’ibyo abakiliya be bifuza, harimo amacumbi, amafunguro, gutaka, gusemura, imodoka n’ibindi bikoresho byose bikenerwa mu gikorwa. Ibi abigeraho kenshi na we abikodesha mu bantu batandukanye.
Gukora uyu murimo bisaba kuba uziranye n’aho ukura ibikenewe byose kandi vuba, kuba uziranye n’abagira ibirori n’inama, kwimenyekanisha kuri abo bose n’abandi buri gihe.
6. Wedding Planner
‘Wedding Planner’ ategura ibirori, ariko akibanda ku bukwe by’umwihariko. Nta by’inama z’ubukwe kuko bifatwa nk’ibishaje. Iyo ufite ubukwe bene wanyu n’inshuti zawe baza mu bukwe mu birori no kukwishimira, ntibirirwe baza mu byo guterura amakaziye no kwirirwa bahagaze maze ubukwe bakazabubona mu mashusho kubera gusiragira buri kanya.
Uyu ni umurimo mushya mu Rwanda, ukaba usaba ubwitange, ubunyangamugayo, no kumenyana n’abantu bose. Kugira ngo ubashe kuwutunganya ukenera ngo ubashe kwita kuri buri kantu.
7. Master of Ceremony
Uyu ni umuyobozi wa gahunda mu nama, mu birori n’andi makoraniro y’imbaga. Agomba kuba ari umuntu uzi kumva ingingo ziganirwaho, akazisobanukirwa ndetse agafasha n’abandi gusobanukirwa ntavange amagambo, ntarondondogore kandi akubahiriza igihe.
Nko mu nama mpuzamahanga, usanga akenshi uyu murimo uhabwa abanyamakuru b’impuguke mu bumenyi rusange kandi b’ibyamamare.Urugero, uwahoze ari umunyamakuru kuri Radio Rwanda Guillaume Serge Nzabonimana yakoze uyu murimo muri Nyakanga 2012, ubwo u Rwanda rwizihizaga Ubwigenge mu isabukuru y’imyaka 50 no Kwibora ku nshuro ya 18.
Hari na ba ‘Master of Ceremony’ bagira umwihariko ku byerekeye ubukwe, ukaba umurimo ukwawo. Uyu na wo usaba kuba uzi uko amagambo asangirwa[akurikirana] mu bukwe cyangwa ibindi birori byabaye.
8. Kuvugira Inka
Kuvugira inka ni ubuhanga busaba umuhate no gukunda ikinyarwanda gihanitse. Uyu murimo wigirwa kenshi mu matorero ndangamuco, hambere ukaba wari uzwi n’abakuze gusa ariko ubu hamaze kugaragara abasore bakiri bato kandi babikora neza. Kenshi barakenerwa mu bukwe.
9. Gusaba no Gukwa
Ubundi uyu ni umuhango wa Kinyarwanda uyuborwa n’umuntu ukuze mu muryango cyangwa w’inshuti ya hafi. Ntabwo ari benshi rero babafite, ari na yo mpamvu ahari byaje guhinduka umurimo kenshi uhemberwa.
Uyu mugabo agomba kuba azi ikinywarwanda gihanitse, akamenya kuganira kandi ntabe umunyamusozi.
10. Decorator
Umurimo wo gutaka ahabera ibirori wakorwaga n’abakobwa n’abagore bari hafi aho, nyamara waje guhinduka umurimo ukorwa n’umuntu cyangwa abantu ku giti cyabo bashaka inyungu mu myaka itarenze icumi ishize. Ubu ‘decoration’ ikorwa mu bukwe, ku modoka zitwara abageni, ahabera inama n’ibindi birori.
Akenshi uyu murimo ukorwa neza n’abasanzwe bakunda iby’imitako. Hari bake cyane babyize mu mashuri yo mu mahanga (kuko mu Rwanda nta shuri ribyigisha), abandi bakaba ababyigiye ku babikora kubera kubikunda cyangwa gushaka amaramuko. Bisaba gushora imari mu bikoresho by’imitako by’ibanze, kugira aho ukorera no kumenyana n’abakoresha ibirori kenshi.
11. Florist
Uyu ni umuntu ucuruza indabo (flowers). Ni umurimo mushya watangiwe nyuma y’uko bigaragaye ko abantu bakenera indabo nyinshi mu byishimo no mu byago, mu gihe hambere abantu bakoreshaga indabo zo mu bihuru.
Umucuruzi w’indabo arazifata akazitunganya, akanazipfunyika neza ku buro bugenewe umuhango wihariye maze abaguzi bakazana amafaranga. Gucuruza indabo bisaba kuba ukunda iby’imitako, imirimo kandi ukanaba ukunda indabo by’umwihariko.
Gushora imali muri uyu murimo bisaba kubanza kugira amafaranga yo kuzigura no kugura ibindi bikoresho byo kuzitunganya neza, ndetse no kugira aho uzicururiza hagaragara neza. Ubu bucuruzi bwamamaye ku isi hose ku buryo kohereza indabo mu mahanga byinjiza amadovize.
12. Property Manager
‘Property Manager’ ni umuntu ushingwa gucunga inyubako z’abandi. Izi nzu z’imitutirwa n’izindi zisanzwe zifite ba nyirazo bakunze kuba bahugiye mu bindi, zgira abazishinzwe bazikurikirana buri gihe bakamenya ko abayazimo bishyuye, bakanamenya ibyangiritse bakanabisana.
13. Property Valuer
Uyu ni umuntu ufite ubumenyi n’ubushobozi bwo guha agaciro inyubako, ikibanza n’ibindi bikorwa-remezo.Uyu murimo ukorwa n’abize iby’ubwubatsi n’ibikorwa remezo muri kaminuza.
Kuri ubu mu Rwanda hari ba ‘Property Valuer’ bemewe n’amabanki y’ubucuruzi, hakanaba urutonde rw’amazina yabo. Bakenerwa kenshi mu igura n’igursha ry’inzu binyuze muri Banki, gusaba umwenda cyangwa guha agaciro ibikorwa nk’ahagiye kunyuzwa umuhanda mbere y’uko ba nyirabyo bishyurwa.
14. Private Investigator
Uyu muntu akora iperereza bwite, abitumwe n’umuntu ku giti cye. Uwatumye kenshi hari igihe akoresha ibimenyetso yahawe mu rubanza. Uyu murimo ukorwa ahanini n’abawize cyangwa abigeze gukora mu mirimo y’ubugenzacyaha. ‘Private Investigators’ bakunze gukenerwa n’abifite cyangwa abunganira abantu mu manza.
15. Personal Finance Advisor
Aba ni abantu baminuje mu by’imali bakabigira umwuga. Bamenya uburyo bwo gucunga umutungo, kuzigama no kubyaza amafaranga ayandi. Umuntu wese ku rwego rwe yaba umunyemali cyangwa umukozi usanzwe, akwiye kugisha inama kenshi mu by’umutungo ari na byo byatumye aba ‘Personal Finance Adivsor’ bavuka.
16. Tax Advisor
Aba ni abajyanama mu by’imisoro, bifashishwa n’ibigo by’ubucuruzi n’abandi bacuruzi. Na bo baba baraminuje mu by’imali n’ibaruramutungo, bakagira umwihariko mu beyerekeye imisoro.
17. Life Counselor (trauma, stress, rehab)
Aba ni Abajyanama mu by’ubuzima. Bakenerwa cyane mu gutabara abafite ibibazo by’ihungabana, abafite umunaniro ukabije kubera ibibazo bitandukanye, ndetse n’abazahajwe n’inzoga cyangwa ibiyobyabwenge.
18. Social Media Strategist
Aba bakorana n’imbuga nkoranyambaga nka Facebook, Twitter, Linkedin n’izindi zihuza abantu benshi kandi b’ingeri zitandukanye ku isi hose. Ni yo mpamvu n’ibigo bikeneye abo bantu bidatangwa kuri izo mbuga ngo zihamenyekanishirize ibyo zikora.
Umurimo wo kumenyekanisha kuri izo mbuga rero ukenera umuntu uwufiteho ubumenyi n’ubushoboz,i akaba ari we ugena gahunda akanazihyira mu bikorwa mu kumenya ibihavugirwa, kubishungura, kuhavugira no kumenya igihe cyabyo gikwiye.
19. Actor (video/audio)
Gukina amafilimi n’amakinamico anyura kuri radiyo, na wo ni umurimo umaze igihe gito mu Rwanda. Hari kandi bake cyane babyize, hakaba n’abandi babikora kubera kubikunda. Aba kandi banifashishwa mu bikorwa byo kwamamaza kur radiyo na televiziyo.
20. Entrepreneurship Trainer
Aba batanga amahugurwa atandukanye mu kwihangira imirimo, bamaze kumenyekana cyane kandi bahuguye benshi mu turere dutandukanye tw’u Rwanda mu byerekeye kurema ibitekerezo bibyara inyungu, gutegura imishinga, gucunga umutungo, gushaka amasoko n’ibindi.
Abatanga aya mahugurwa akenshi na bo baba barayahawe ku rwego rwisumbuye.
21. Media Producer
Aba barimo ingeri zitandukanye, zirimo amashusho n’amajwi. Bikoreshwa mu biganiro bya televiziyo n’ibya radiyo, gutegura no gutunganya indirimbo z’abahanzi, gukora amafilimi n’ibindi.
22. Personal Manager
‘Personal Managers’ ni abantu bakora umurimo wo kwita kenshi ku bandi, bakabategurira uburyo bwo gutera imbere mu bikorwa byabo ; bagakurikirana gahunda zabo n’ibindi bitandukanye. Abakenera ‘Personal Manager’ akenshi ni abaririmbyi, abakinnyi b’umupira n’abandi bahanzi.
23. Broker
‘Broker’ na we ni umuntu ufasha abandi gufata ibyemezo kenshi bijyane n’imali. Brokers uzabasanga mu bwishingizi no ku isoko ry’imigabane n’imali.
24. Modelist
Uyu murimo ukorwa n’abasore n’inkumi biyereka imbaga y’abantu mu ruhame, akenshi bagaragaza imyambarire mishya n’indi mideri inyuranye mu kwambara.
Aba banyamideli usanga bahembwa n’ibigo by’ubudozi ari na byo biba bigaragaza imyambarire yadukanye. Umurimo w’abanyamideli uracyari hasi mu Rwanda, ariko mu mahanga umaze guteza imbere benshi.
Birashoboka ko hari imirimo cyangwa ibitekerezo bishya nawe wibutse ushaka kongera cyangwa gukosora kuri iyi nkuru. Wizuyaza !


c: text/html

text:
Nyamasheke: Bakanguriwe kumenya ububi bw’ibiyobyabwenge no kwirinda kubeshywa ngo bagurishwe
Nyamasheke: Bakanguriwe kumenya ububi bw’ibiyobyabwenge no kwirinda kubeshywa ngo bagurishwe
Posted on August 26, 2014 by admin in Imyitwarire
Abanyeshuri bo mu rwunge rw’amashuri rwitiriwe mutagatifu Yozefu ruri mu karere ka Nyamasheke, mu murenge wa kagano, barasabwa kwima amatwi abantu bose bashobora kubabeshya ko bagiye kubaha akazi cyangwa ko bagiye kubajyana hanze y’u Rwanda aho bashobora kuzajya bahembwa amafaranga menshi batigeze babona, kubera ko ababikora benshi baba bashaka kubacuruza no kubakoreraho ingeso mbi. Ibi […]
Gisagara: Imyumvire ikiri hasi ya bamwe mu babyeyi ituma bava mu mashuri
Posted on August 5, 2014 by admin in Imyitwarire
Bamwe mu rubyiruko rwo mu karere ka Gisagara bacikirije amashuri barasaba ubuyobozi gushyira ingufu mu kumvisha ababyeyi ko gushyira abana babo mu mashuri ari ngombwa. Ibi barabisaba nyuma y’uko bamwe bavanywe mu ishuri n’ababyeyi kugirango bajye gukora imirimo yo mu rugo nko kuragira amatungo, abandi bagahagarara kubera ubukene. Umubare munini w’abatuye akarere ka Gisagara ugizwe […]
Kamonyi: Abiga mu mwaka wa gatandatu w’amashuri yisumbuye bishimiye gutangira urugerero mbere yo kurangiza amasomo
Posted on August 5, 2014 by admin in Imyitwarire
Abanyeshuri basaga 2500 bari mu mwaka wa gatandatu w’amashuri yisumbuye bo mu karere ka Kamonyi, batangiye amasomo y’Itorero ry’urugerero kuri uyu wa kane tariki 31 Nyakanga 2014. Bishimiye gukurikirana izi nyigisho hakiri kare kugira ngo zizabashe kwinjira mu buzima busanzwe. Aya masomo yari asanzwe akorwa nyuma y’ amashuri, ariko kuri ubu bahisemo kuyatangira mbere kugirango […]
Nyamasheke: Abarezi bahangayikishijwe n’abana bareka amashuri
Posted on August 2, 2014 by admin in Imyitwarire
Bamwe mu barezi bakorera mu karere ka Nyamasheke bavuga ko abana b’abanyeshuri cyane abiga mu mashuri abanza, bagenda bata amashuri bagiye mu burobyi abandi bagiye gukora mu cyayi mu gihe abandi bigira gukora mu birombe by’amabuye y’agaciro,cyane ko ari akarere gaturiye ikiyaga cya kivu ndetse kaba gafite imirima myinshi ihinga igihingwa cy’icyayi. Ibi babitangaje nyuma […]
Kamonyi: Abana barasabwa gukosora amateka mabi yatumye habaho jenoside
Posted on July 4, 2014 by admin in Imyitwarire
Mu muhango wo kwibuka abarezi n’abanyeshuri bo mu murenge wa Gacurabwenge bazize jenoside yakorewe abatutsi, Inama y’igihugu y’abagore n’iy’urubyiruko yifatanyije n’ibigo by’amashuri kwibuka; maze bibutswa uruhare urubyiruko n’abagore bagize muri jenoside, basaba abana kwirinda amacakubiri. Umuhango wo kwibuka wabaye tariki 2 Nyakanga 2014, ubera ku Rwibutso rwa Jenoside rw’akarere ka Kamonyi, ruherereye mu kibuza […]
Rusizi: Icyumba cy’umukobwa kiratanga umusaruro mu mashuri yisumbuye.
Posted on July 1, 2014 by admin in Imyitwarire
Mu gihe byari bimaze kugaragara ko hari bamwe mu banyeshuri b’abakobwa, cyane cyane abiga mu mashuri yisumbuye ndetse na bacye biga mu mashuri abanza bahura n’ibibazo bitandukanye bari ku ishuri, nk’ibibazo by’imihango itunguranye, kurwaragurika kwa hato na hato cyane cyane indwara z’umutwe no mu nda nk’igihe bagiye muri iyo mihango, abana bakabura uko babigenza ngo […]
Huye: Ubukene n’imirimo, bimwe mu bitera abana guta ishuri
Posted on June 22, 2014 by admin in Imyitwarire
Umuyobozi w’Akarere ka Huye wungirije ushinzwe imibereho myiza, Madamu Christine Niwemugeni, avuga ko guta ishuri muri aka karere biri ku rugero rwa 0.6 mu mirenge imwe n’imwe ndetse no ku rugero rwa 0.4 mu mirenge yindi. Impamvu z’uku guta ishuri ni izihe? Valens Ndagijimana, umwarimu ku ishuri ryisumbuye ry’i Simbi ati « hari ubukene bw’ababyeyi, ariko […]
Kayonza: hari ababyeyi bakivana abana mu mashuri bakabajyana mu mirimo itajyanye n’imyaka ya bo
Posted on June 18, 2014 by admin in Imyitwarire
Kimwe mu bikibangamiye uburezi bw’abana ngo ni bamwe mu babyeyi bavana abana mu mashuri bakabajyana mu mirimo ivunanye nk’uko bamwe mu bana bo mu karere ka Kayonza babivuze ubwo bizihizaga umunsi ngaruka mwaka w’umwana w’umunyafurika wabaye tariki 16/06/2014. Bamwe muri abo bana bavuze ko bishimira kuba uwo munsi warabashyiriweho kuko utuma babona uko bagaragaza […]
Huye: Uburere bubi ni bwo butuma tunywa ibiyobyabwenge-abana b’i Simbi
Posted on June 18, 2014 by admin in Imyitwarire
Ubwo abana bo mu murenge wa Simbi ho mu karere ka Huye bizihizaga umunsi w’umwana w’umunyafurika ku itariki ya 16/6/2014, bagaragaje mu mikino ndetse no mu mivugo ko kudahabwa uburere uko bikwiye ari byo bituma bagwa mu ngeso zo kunywa ibiyobyabwenge. Abana biga mu mashuri abanza ku kigo cy’amashuri cyo mu Kagari ka Cyendajuru, mu […]
Mu ishuli rya ESPANYA ngo buri munyeshuli ni ijisho rya mugenzi we mu kurwanya ibiyobyabwenge
Posted on June 18, 2014 by admin in Imyitwarire
Ubuyobozi bw’ishuli ryisumbuye ryigenga rya ESPANYA riri mu karere ka Nyanza butangaza ko muri iki kigo buri munyeshuli wese yiyemeje kuba ijisho rya mugenzi we muri gahunda yo kurwanya ibiyobwange kugira ngo bitazagira uwo bibangamira mu myigire ye. Abiga muri iki kigo bavuga ko bajya gufata iki cyemezo hari bagenzi babo bagiye banugwanugwaho kubikoresha […]

robotstxt: allowed

filter: keep


text:
Ku wa gatandatu tariki 02 Gashyantare 2013 abanyarwanda batuye mu karere ka JYLLAND-FYN mu gihugu cya Danemark barahuye mu gutangirana umwaka mushya. Habaye ubusabane no guha urugero rwiza abakiri bato mu rwego rwo kubungabunga umuco nyarwanda bifuza gusagasira aho batuye mu mahanga no kwihesha agaciro.
Jackeline HANSEN Perezida wa Diasipora nyarwanda yo mu karere ka JYLLAND-FYN muri Danemark yagize ati « Abanyarwanda aho tuva tukagera tugomba kwihesha agaciro, haba mu bikorwa no mu mico yacu ya buri munsi. Gushyigikira umuco wacu, guhura tukungurana ibitekerezo, mu by’ukuri ni ukwifasha no kwerekana ko Abanyarwanda dufite agaciro koko."
Uwo munsi habaye ibikorwa binyuranye bituma abantu basabana birimo Tombola, kwerekana no kugurisha ibihangano byo mu Rwanda (uduseke, inkongoro, imyenda, ….), Imbyino za kinyarwanda z’itorero “Amariza” rigizwe n’urubyiruko rutuye JYLLAND-FYN. Umuhanzi Kitoko Bibarwa na we wari witabiriye uyu munsi yashimishije cyane abari baje ari benshi kwizihiza ubwo busabane.
Abanyarwanda ndetse n’inshuti zabo batuye Danemark bishimiye icyo gikorwa cyo kubahuza, kuko bwari ubwa mbere bikozwe muri Diyasipora yabo basaba ko byahoraho.
Jackeline HANSEN ashishikariza Abanyarwanda gushyira hamwe, gukunda igihugu cyabo no kubana neza n’ababakiriye mu rwego rwo kwerekana umuco mwiza usanzwe ubaranga.
Amafoto yafashwe na Peter Eilertsen


text:
Home » Archives by category » Programs
Gisagara: Farmers to form co-ops to ease agro-inputs distribution
As farmers start accessing fertilizers and seeds on time to ensure timely planting, the ministry of agriculture is urging famers to form cooperatives to be able to pay back the 25 percent fertilizers subsidies on time The Ministry is encouraging farmers in districts to form associations or join groups to be given fertilizers for individuals […]
Muhanga : Minisiteri y’ubuhinzi n’ubworozi yahinduye uburyo bwo gutanga ifumbire n’imbuto ku bahinzi
Muri gahunda ya « Twigire muhinzi », abahinzi bazajya biyishyurira 25% by’igiciro ku ifumbire n’imbuto, naho Leta ikamutangira 75%, mu gihe byari bimenyerewe ko muri gahunda ya Nkunganire, umuhinzi yishyuraga ½ ku ifumbire agahabwa imbuto ku buntu ku bihingwa byatoranyijwe birimo imbuto y’ibigoli, umuceli n’ingano mu buryo bwa SIAP ; Uku kwishyura ifumbire n’imbuto ku muhinzi wari uziko […]
UBURYO NYAGATARE BAHINGA UMUCERI BWATUNGUYE ABO MU MAJYEPFO
Buri wese kumenya inshingano ze, gukorera mu mucyo hirindwa amaranga mutima no gukorerahamwe nizo nama zagiriwe abahinzi n’abafite aho bahurira n’ubuhinzi bw’umuceri mu ntara y’amajyepfo bari mu rugendo shuli rw’iminsi 2 mu karere ka Nyagatare ahasuwe abahinzi b’umuceri. Aba bashyitsi nabo bakaba bemeza ko ibyo bungutse bagiye kubishyira mu bikorwa hagamijwe kuzamura umusaruro. Intego y’uru […]
agriculture \ associations \ Gisagara \ loans \ manure \ news \ programs \ RAB \ season launching
Gisagara: Barasabwa kujya mu matsinda kugirango bazahabwe imbuto n’ifumbire ku buryo bworoshye
Kubera impamvu yo kugurizwa ifumbire ku baturage ariko ntibishyure ndetse no kubishyuza bikaba ikibazo gikomeye, minisiteri y’ubuhinzi n’ubworozi irashishikariza abaturage kwishyira hamwe kuko ubu utazajya aba ari mu itsinda atazajya ahabwa ifumbire, ibi bikaba bizafasha kuguriza no kwishyuza abaturage kuko bazajya baba bari hamwe. abacuruzi b’inyongera musaruro bo mu karere ka Gisagara bazwi nka “Agro-Dealers” […]
Nta mbuto zizongera gutangirwa ubuntu ku bahinzi
N’ubwo mu gihe cyashize abahinzi bahabwaga zimwe mu mbuto nk’iz’ibigori ku buntu, guhera mu gihembwe cy’ihinga cyegereje ntibizasubira, ahubwo bazajya basabwa kugira uruhare mu kuzigurira. Egide Gatari, umukozi wa Minisiteri y’ubuhinzi n’ubworozi muri porogaramu y’amafumbire, avuga ko abahinga imbuto z’ibigori, ingano na soya, Minisiteri akorera izajya ibunganira ku rugero rwa 75%, naho bo bakitangira 25% […]
agriculture \ harvest \ houses \ Kayonza \ keeping \ production \ protection
Rwinkwavu: Ubuhunikiro abaturage bubakiwe ngo buzatuma imbuto zabo zitongera kwangirika nk’uko byahoze
Abaturage bo mu murenge wa Rwinkwavu mu karere ka Kayonza bavuga ko bajyaga bahunika imbuto zikangirika bitewe n’uko bazihunikaga ahantu hatameze neza mu makoperative ya bo, ariko ubu ngo bafite icyizere ko batazongera guhura n’icyo kibazo nyuma y’aho bubakiwe ubuhunikiro mu kagari ka Nkondo ko muri uwo murenge. Abakundaga guhura n’iki kibazo ni abo mu […]
advice \ farmers \ Gisagara \ increasing \ itorero \ production \ program \ strategies
Gisagara: Abahinzi borozi bari mu itorero kwigishwa kwita ku murimo wabo
Abahinzi bo mirenge ya Musha, Ndora, Kigembe na Mugombwa ho mu Karere ka Gisagara, bari mu itorero ry’abahinzi, barasabwa kutaba ibigwari mu murimo wabo ugamije kubateza imbere, ahubwo bakaba intore bagakora batikoresheje kandi bagakorera ku muhigo. Umutahira wungirije w’imbanzabigwi z’akarere ka Gisagara Habiyambere Jean de Dieu, arasaba aba bahinzi gukora aho gutegereza guhabwa, arabibutsa kandi […]
Kayonza: Umunsi w’umuganura ngo ukwiye kuba umwanya wo gutekereza uburyo bwo kongera umusaruro
Abaturage b’akarere ka Kayonza barasabwa kuganura ku byo bejeje batekereza uburyo barushaho kongera umusaruro w’ibikomoka ku buhinzi mu mwaka utaha, nk’uko bivugwa n’umuyobozi w’ako karere wungirije ushinzwe imibereho myiza y’abaturage, Uwibambe Consolee. Yabivugiye mu muhango wo kwizihiza umunsi w’umuganura wabereye mu kagari ka Nkondo ko mu murenge wa Rwinkwavu ku rwego rw’akarere ka Kayonza tariki […]
Karongi: Barasabwa guhingira igihe kandi bagashyira ingufu muri “Twigire Muhinzi”
Ubuyobozi bw’Intara y’Uburengerazuba bufatanyije n’Ubuyobozi bw’Akarere ka Karongi, mu ruzindiko bagiriye mu Murenge wa Mubuga muri ako karere basabye abaturage gutegura imirima kare banategura imbuto z’indobanuro kuko ngo bigaragara ko noneho imvura izagwira igihe kandi ibyo bakabikora bazirikana gahunda ya “Twigire Muhinzi” kuko ngo bigaragara ko imvura izagwa kare. Umuyobozi w’Akarere ka Karongi Wungirije ushinzwe […]
Bugesera: Gahunda ya Twigire Muhinzi izanafasha akarere kumenya imirima idahingwa
Ubuyobozi bw’akarere ka Bugesera buravuga ko gahunda ya Twigire Muhinzi izafasha ako karere kumenya imirima itabyazwa umusaruro, cyane cyane abayigura ariko ntibayikoreshe icyo yagenewe. Gahunda ya Twigire Muhinzi yatangiye gushyirwa mu bikorwa mu karere ka Bugesera mu mpera z’ukwezi gushize, itangirana n’abagize komite z’ubuhinzi kuva ku rwego rw’umudugudu kugera ku murenge ndetse n’abayobozi mu nzego […]


text:
Kwirinda gukorera mu kajagari, kwita ku mutekano w’abakozi babo, kugira isuku aho bakorera, kwibutsa abikorera ko kizira gukoresha abana, ni byo Ubuyobozi bw’Akarere bwasabye abacukuzi ba mine na kariyeri mu nama yabahuje kuri uyu wa kane tariki ya 28 Gashyantare 2013, ikaba yabereye mu cyumba cy’inama cy’Akarere ka Kamonyi.
Madamu Uwineza Claudine Umuyobozi w’Akarere Wungirije ushinzwe ubukungu imari n’iterambere, yibukije ko imikorere inoze ariwo musingi w’iterambere haba ku bikorera ndetse n’igihugu muri rusange. Uyu muyobozi yasobanuye ko kwibutsa aba bacukuzi ibirebana n’imyitwarire mu kazi kabo bigamije kubafasha kubahiriza amabwiriza n’amategeko arebana n’ubucukuzi no kungurana ibitekerezo ku cyateza imbere ubucukuzi mu Karere.
Uwineza yasabye aba bacukuzi b’amabuye y’agaciro kurushaho kumva ko nubwo baba bagamije inyungu batagomba kubangamira ubuzima bw’abo bakoresha, bityo yongera kubasaba kujya buri gihe bashyira abakozi babo mu bwishingizi, kandi bakagira ibikoresho byabugenewe mbere yo gutangira ibikorwa byabo by’ubucukuzi.
Ku ruhande rw’aba bacukuzi, Musabyimana Viateur ukuriye Kompanyi “ESTRA Limited” ikorera mu Murenge wa Rugalika yijeje Ubuyobozi bw’Akarere ko bazakomeza guharanira imikorere myiza kandi bakirinda icyo aricyo cyose cyakurura akajagari mu bikorwa byabo.
Uyu rwiyemezamirimo asanga gukurikiza inama bagiriwe n’ubuyobozi bizabafasha mu kugira ubucukuzi bwunguka ndetse bikazorohereza Akarere mu kwinjiza imisoro n’amahoro yo soko y’iterambere ry’igihugu.
Iyi nama yo kuri uyu wa kane yari yitabiriwe n’abacukuzi ku giti cyabo, amakoperative ndetse na kompanyi z’ubucukuzi bwa mine na kariyeri zose zikorera mu Mirenge itandukanye mu Karere ka Kamonyi ikungahaye ku mabuye y’agaciro na kariyeri.
Faustin Ntakirutimana Ushinzwe Itangazamakuru mu Karere ka Kamonyi


text:
Mu karere ka Rulindo , hagiye kubaho uburyo abatewe ikibazo n’ibiza bahabwa inkunga yihutirwa kandi n’abakozi b’Akarere bakabigiramo uruhare mu gutanga ubufasha ,kimwe no gukomeza gukumira ko hakongera kugira umuturage uhitanwa n’ibiza
umuyobozi w’akarere ka Rulindo Kangwagye Justus avuga ko ibikorwa byo gufasha abagezweho n’ingaruka z’ibiza bakomeje gufashwa, kandi yaba abaturage bagenzi babo kimwe n’abakozi b’akarere bose bakomeje gufasha aba bantu, mu rwego rwo gufataniriza hamwe kugira ngo iki kibazo kive mu nzira.
Mu nama y’umutekano yaguye y’intara y’amajyaruguru yateranye tariki 5/11/2013, hemejwe ko hagobokwa ku buryo bwihuse abasizwe iheruheru n’ibiza batuye mu Mirenge ya Cyinzuzi, Burega, Shyorongi, Cyungo na Buyoga, bagahabwa bimwe mu bikoresho by’ibanze.
Byose ngo bikazagerwaho ku bufatanye bw’Akarere hamwe n’ibigo n’imiryango itegamiye kuri Leta, ku buryo iki kibazo cyakemurwa mu bihe bya vuba.
Hasabwe kandi ko abaturage batuye mu manegeka bakwimurwa vuba,kandi bakubakirwa amazu akomeye,kuko hari aho byagaragajwe ko n’ubundi harimo hubakwa amazu adashobora gukemura ikibazo.
Kugira ngo ibiza birusheho gukumirwa hafashwe ingamba zo gusaba abaturage batuye ahagaragajwe ko hadakwiye guturwa kuhimuka, bikaba kandi bigomba kujyana no gusaba n’abandi batuye mu manga n’ahandi hose hashobora gutera ibibazo kwimuka, mu gihe kitarenze ukwezi.
Imvura yaguye mu ijoro ryo ku ya 3 Gicurasi 2013 mu mirenge itandukanye mu Karere ka Rulindo mu mirenge ya Cyinzuzi, Burega na Shyorongi yahitanye abantu 10 abandi benshi barakomereka.
Iyi nvura kandi yanangije ibintu bitari bike birimo amazu ,imyaka mu mirima ,kimwe n’amatungo byose byatwawe n’umuvu.
Kugeza ubu imiryango igera kuri 78 niyo yangiririjwe bikomeye n’iyo mvura, ikaba yaramaze gushakirwa aho iba icumbikiwe mu gihe hagishakwa uko yafashwa kubona andi macumbi.
Naho imiryango igera kuri 582 akaba ari yo yagaragaye ko ituye habi ikaba ari yo igomba kwimurwa muri aka karere ka Rulindo,ibikorwa byo kuyimura bikaba byaratangiye .


text:
Mu gihe urwanda rwitegura kwizihiza umunsi mukuru wo kwibohora ku nshuro ya 20, bamwe mu bakristo bo mu itorero ry’Abadiventiste b’umunsi wa karindwi muri Asosiyasiyo y’u Rwanda rwo hagati basanga Umukristo nyakuri akwiye kubaha Imana kandi akanakurikiza gahunda za Leta, aharanira gukora ibikorwa byubaka igihugu kandi bikiganisha ku iterambere .
Ibi babigarutseho kuri uyu wa 29 Kamena 2014, ubwo bari mu gikorwa cy’umuganda aho bakoraga umuhanda w’igitaka uhuza Nyarucyamo-Gahogo na Kibirigi, uduce twose two mu murenge wa Nyamabuye mu karere ka Muhanga.
Bamwe mu bakristo bavuga ko uwitwa umukristo wese akwiye kumvira Imana na Leta. Uwumviye muri ubu buryo akaba aharanira kuba uw’imbere mu bijyanye no kumvira Imana ndetse no kumvira ubuyobozi bwa Leta muri gahunda zitandukaye n’umuganda urimo.
Mu gihe kwibohora hakoreshejwe amasasu byarangiye, buri wese asabwa kwibohora mu bitekerezo, agaharanira iterambere rye n’iry’igihugu cye, umuganda ni kimwe mu biteza imbere igihugu ndetse n’uduce dutandukanye abaturage batuyemo.
Urugero nk’iyo hakozwe umuhanda,abakristo bakaba bavuga ko woroshya imigenderanire,ubuhahirane n’ibindi bigatuma gahunda zigenda neza n’iterambere rikihura. Iyi akaba ariyo mpamvu buri mukristo mwiza wese, akwiye kwitabira Umuganda nka kimwe mu bikorwa by’iterambere biranga uwibohoye.
Pasteur Ngirinshuti Samuel, umuyobozi w’Itorero ry’Abadiventiste b’umunsi wa Karindwi muri Asosiyasiyo y’u Rwanda rwo hagati. Kuri we asanga uwibohoye nyakuri akwiye kumvira Imana n’ubuyobozi kuko ubuyobozi bwose buturuka ku Mana.
Ibyo bigatuma,uyobowe n’Imana wese akwiye no kugandukira Leta yitabira gahunda zayo. Umuganda nk’umwe muri zo,akaba avuga ko uhuza abaturage,bagakora ibiteza imbere igihugu.
Mu gihe abaturage basabwa kwibohora mu bitekerezo barwanya ubukene,binyuze mu muganda bakaba bahungukira byinshi mu bitekerezo byubaka kandi biteza imbere buri wese n’igihugu muri rusange,ndetse bakanakora ibikorwa bijyanye n’iterambere. Ariyo mpamvu buri wese asabwa kuwitabira.
Kuri ubu ,imyaka 20 irashize Jenoside yakorewe abatutsi ihagaritswe u Rwanda, igihugu kirabohorwa hakoreshejwe amasasu. Kwibohora gusabwa muri iki gihe,akaba ari ukujyanye no guharanira kwikura mu bukene no guhindura imyumvire,ari nabyo buri wese mu Banyarwanda asabwa guharanira.
Uretse ubutumwa nk’ubu butangirwa mu muganda ku bawitabira,buri Munyarwanda wese ,akaba yasabwe no kuzitabira kwizihiza umunsi wo kwibohora uzaba kuri uyu wa 4 Nyakanga 2014.


text:
Abanyarwanda batuye mu Bwongereza bibumbiye mu muryango SNIC (Source of The Nile Community) batangiye gukusanya inkunga yo gushyira mu kigega « Agaciro Development Fund »
Mu mpera z’icyumweru gishize, kuwa Gatandatu tariki ya 8 Nzeri 2012 mu gihugu cy’u Bwongereza habereye inama isanzwe ihuza Abanyarwanda batuye muri icyo gihugu b’Abayislamu bibumbiye mu muryango witwa SNIC hagamijwe kurebera hamwe ibyo bagezeho mu myaka 10 uwo muryango umaze ugiyeho, no gutera inkunga Agaciro Development Fund.
Kuva iyo gahunda yatangira bamaze gufasha abanyeshuri 39 kurangiza amashuri y’isumbuye. Ubu bakaba barimo bafasha abana bageze kuri 6 biga muri Kaminuza zitandukanye mu bihugu bya Senegal, Sudan no muri Tanzania mu kirwa cya Zanzibar. Abo banyeshuri biga mu mashami atandukanye arimo ubuganga, amategeko n’ubuvuzi bw’amatungo.
Abanyamuryango baterana rimwe buri mezi abiri ariko inkunga ya buri munyamuryango yo itangwa buri kwezi. SNIC -UK igizwe n’Abanyarwanda gusa.
Umuyobozi Mukuru w’uwo muryango, Karangwa Hussein, yadutangarije ko barimo gukusanya inkunga ivuye mu banyamuryango yo gushyira mu kigega « Agaciro Development Fund » nk’uko bagize uruhare mu bikorwa bitandukanye mu iterambere ry’igihugu cyabo, nka One Dollar Com, Bye Bye Nyakatsi n’ibindi.
N’ubwo abagize SNIC-UK, batuye mu Bwongereza ibiro bikuru byawo bikorera mu Rwanda, SNCIC - UK ifasha abana b’imfubyi n’abandi batishoboye kwishyura amafaranga no kubona ibikoresho by’ishuri.


text:
Indwara y’uburemba ku bagabo, n’ubwo itera ubwigunge ndetse no kwiheba ku muntu uyirwaye, ikaba yanatera amakimbirane hagati y’abashakanye no gucana inyuma, iravurwa igakira iyo hamenyekanye icyayiteye.
Urubuga rwa hivehealthmedia dukesha iyi nkuru, ruvuga ko umuntu aba ikiremba iyo atabasha gukora imibonano mpuzabitsina cyangwa yagira ubushake ntabishobore.
Uburemba bukunda kugaragara cyane ku bagabo bari hejuru y’imyaka 40, ariko n’abakiri bato bashobora guhura n’ubu burwayi.
Uburemba bw’igihe gito, ntibugaragara nk’uburwayi, gusa butera kwiheba cyangwa se uwo mubana (umugore) ntabashe kubyakira.
Uburemba bw’igihe gito bushobora kugwirira umuntu usanganwe imyanya ndangagitsina ikora neza, ariko akaza kugira ihungabana rishobora guterwa n’ibibazo cyangwa uburwayi runaka.
Zimwe mu mpamvu zishobora gutera uburemba
Igabanuka ry’umusemburo wa Testosterone (Tesitositerone) mu mubiri. Iki kibazo gishobora kuvurwa.
Gukomereka mu mayasha, bikaba byatuma imyakura ikoresha igitsina yangirika ;
Kuba ufite ubundi burwayi nk’impyiko, Diyabete, umwijima n’ubundi butandukanye ;
Kunywa ibiyobyabwenge byinshi ;
Ingaruka z’imiti imwe n’imwe ivura indwara zo mu mutwe, igicuri n’izindi ;
Kugira agahinda gakabije, ubwoba hamwe n’umujinya ukabije ;
Guhangayika cyane bitewe n’impamvu runaka,
Umunaniro ukabije hamwe no kutishimira uwo mukorana imibonano mpuzabitsina.
Buri gihe cyse hamenyekanye impamvu yabioteye, uburemba buravurwa bugakira iyo hamenyekanye impamvu yabuteye. Umuntu wagize ikibazo ntakwiye kubyihererana agombye guhita ajya kwa muganga kandi agakurikiza inama agirwa.


text:
Iserukiramuco FESPAD mu ijoro ryo kuwa 27 Gashyantare 2013 ryakomereje mu gitaramo , “Gala Night”, cyashimishije abantu bataramiwe n’Umunyanijeriya, Femi Anikulapo Kuti uririmba mu njyana ya Afro Beat yavumbuwe na Se.
Igitaramo cyaranzwe n’umuziki ucuranze unabyinwa imbona nkubone “Live” muri Serena Hotel, Femi Kuti yaririmbye yifashishije ibicurangisho byinshi birimo Saxophone icyuma cy’umurage akomora kuri se, imirya y’inanga, ibinyuguri, Piyano n’ibindi bikoresho by’umuziki wa gakondo.
Femi Anikulapo Kuti aririmba imbona nkubone
Usibye Femi, n’abahanzi bataramye nka Liza Kamikazi na Mighty Popo mu njyana z’umuco gakondo.
Mighty Popo watangije iki gitaramo yicurangiraga inanga, afashijwe na producer Aaron Nitunga wamucurangira gitari, amufasha no kuririmba, umuhanzi Mani Martin nawe arimo kumufasha kuririmba mu ndirimbo z’Ikinyarwanda kuko asanzwe anacuranga injyana z’umuco nyafurika.
Liza Kamikazi wiyerekanye mu njyana gakondo z’umuco nyarwanda zivanze n’uwa kinyafurika, yaririmbye atuje, ariko akanyuzamo agafasha abamubyiniraga kinyarwanda.
Liza yaririmbaga acurangirwa gitari n’umugabo we, David Wald , wanamufashaga mu nyikirizo y’indirimbo.
Mu mbaga y’abitabiriye igitaramo muri Serena Hotel, harimo abanyarwanda n’abanyamahanga biganjemo abitabiriye iserukiramuco FESPAD, hamwe n’abanyacyubahiro batandukanye barimo Minisitiri w’Umuco, Protais Mitali, Umuyobozi w’agateganyo mu Kigo cy’Igihugu cy’Iterambere (RDB) Clare Akamanzi n’abandi.
Liza Kamikazi aririmba
Abayobozi barimo Minisitiri w'Umuco na Siporo, Protais Mitali, Umuyobozi wa RDB, Akamanzi Claire n'abandi byageze aho nabo barabyina
Ntawasigaye yicaye atabyinnye
Popo yatwawe n'umurya w'inanga
Producer Aaron Nitunga
Mani Martin yaririmbaga yatwawe
Akanyamuneza kari kose ku bitabiriye igitaramo
Femi yigaragaje aririmba, anacuranga ibyuma bitandukanye
Photo : Parfait Karekezi


text:
Ubwo yaganiriraga abaturage bo mu Kagari ka Butare ho mu Karere ka Huye, ku itariki ya 9/4/2014 (muri gahunda y’ibiganiro byo mu gihe cy’icyunamo), Madamu Florence Gasatura yashishikarije urubyiruko rwarokotse jenoside ndetse n’abakomoka ku babyeyi bakoze amahano bakaba bari mu buroko, kugira imyitwarire myiza bagaharanira kwigira.
Ahereye ku itotezwa ry’abatutsi ryatangiye mu mwaka w’1959, Madamu Gasatura yagaragaje ko abana bababariye cyane mu buhungiro: abatarazize indwara zitandukanye harimo macinya n’umusonga, bagiye batozwa guca inshuro ari bato cyane kugira ngo babashe kubona ibibatunga.
Mu gihe cya jenoside, abana bagiye bicwa nabi, abasigaye bagasigara ari imfubyi zigomba kwirwanaho cyangwa kurera barumuna babo kandi na bo bari bagikeneye kurerwa.
Yasabye rero urubyiruko rwarokotse jenoside kudatinda ku mateka, ahubwo bagaharanira kubaho neza, kuko ari bo igihugu gitezeho kumera neza. Uko gutuma u Rwanda rumera neza kandi bijyana n’uko batanywa ibiyobyabwenge cyangwa ngo bitware nabi mu buryo ubwo ari bwo bwose bubatesha agaciro.
Yagize ati “bana barokotse jenoside, niba uri mu biyobyabwenge, kuva uyu munsi ubireke kuko uri kwitesha agaciro kandi umwaka ushize twaravuze ngo twihe agaciro. Urimo uritesha agaciro, kuko n’uwakugirira imbabazi urimo ubimuvutsa… ibiyobyabwenge birasuzuguritse cyane.”
Yasabye n’abakobwa kureka kwiyambika ubusa bambara imyenda migufiya cyane, kuko ngo atari ukwihesha agaciro. Ati “barakambara amapantalo iminsi yose. Umukobwa akaba ateye neza, ariko agakanzu yambaye yakunyuraho ukareba hirya utinya kugira icyo umubwira ngo atagutuka.”
Yunzemo ati “sinkabone umukobwa w’umucikacumu yambaye gutyo. Nzababara. Abandi bagira ba nyina babahana. Wowe urahanwa na nde? Mujye mudusanga tuganire, turi ababyeyi banyu.”
Yasabye n’abahungu kureka kurara mu kabari kuko byabaviramo kwandura sida kandi badafite abazayibarwaza: nta babyeyi nta n’aho bavukana.
Uretse imfubyi zarokotse jenoside, uyu mubyeyi yagiriye inama n’abana bakomoka ku babyeyi bakoze jenoside. Yagize ati “So arafunze, nyoko arafunze, nyogosenge arafunze, nyoko wanyu… Ese wowe nturi imfubyi?”
Yunzemo ati “ashobora kuba azafungurwa, ariko imyaka 20 wibanye, wakwifashe nk’imfubyi nawe ukitwara neza, Ariko udafitemo ubusharizi ngo so na nyoko bakoze amarorerwa. Barute, ube umwana muzima wubake igihugu, nibagaruka bazasange warabubakiye n’inzu, batakiri muri ya yindi ya nyakatsi.”


text:
Nk’uko bisanzwe bigenda mu itangira ry’abanyeshuri no kujya mu biruhuko kwabo, Minisiteri y’Uburezi yashyize ahagaragara kuri uyu wa 15 Werurwe gahunda y’uko bazataha ku buryo bose bagera mu ngo nta muvundo mu gutega imodoka.
Abazabimburira abandi gutaha tariki ya 28 Werurwe ni abo mu bigo by’amashuri biherereye mu turere twa Nyanza, Ruhango, Huye mu Ntara y’Amajyepfo, Rusizi na Nyamasheke mu Ntara y’Iburengerazuba, Nyarugenge, Kicukiro na Gasabo mu Mujyi wa Kigali bazasubire ku ishuri ku itariki ya 19 Mata 2013.
Naho Uturere twa Gisagara, Kamonyi, Nyaruguru na Nyamagabe mu Ntara y’Amajyepfo, Karongi Rutsiro, Ngororero, Rubavu na Nyabihu mu Ntara y’Iburengerazuba bazataha tariki ya 29 Werurwe, bazasubire ku mashuri yabo tariki ya 20 Mata.
Ku tariki ya 30 Werurwe hazataha abo mu bigo byo mu Turere tw’Intara y’Amajyaruguru n’iy’Iburasirazuba, bazasubire ku ishuri tariki ya 21 Mata 2013.
Umunyamabanga wa Leta ushinzwe amashuri Abanza n’Ayisumbuye, Dr. Mathias Harebamungu, yavuze ko abanyeshuri bategetswe kuba bambaye umwambaro w’ishuri, abayobozi n’ibigo n’ababyeyi bakubahiriza gahunda nk’uko yatanzwe.
Dr Harebamungu yasabye ko ikigo cya Leta gishinzwe gitwara abagenzi, ONATRACOM , cyazakoresha imodoka zacyo mu kugoboka abanyeshuri bo mu turere tudakunze kubonekamo imodoka.
Mu gihe itaha ry’abanyeshuri rigiye kuba igiciro cya Essence muri iki cyumweru cyariyongereye, Ikigo Ngenzuramikorere gishinzwe imirimo imwe n’imwe ifitiye igihugu akamaro (RURA) kibukije ko abashoferi batagomba kubyitwaza bongera ibiciro.
Deo Muvunyi ushinzwe gutwara abantu n’ibintu muri RURA, ati “Nta wufite ububasha bwo guhindura ibiciro cyeretse inzego zibifitiye ububasha, RURA yiteguye guhana uwaramuka abikoze.”
Ibigo bitwara abagenzi kandi bisabwa gusuzumisha ibinyabiziga byabo kugira ngo umutekano w’abanyeshuri uzabe wizewe, hakanashyirwaho isaha ntarengwa yo guhaguruka hirindwa ko abana bakererwa bigatuma bagera iyo bajya mu ijoro.
MINEDUC itangaza ko Intara y’Amajyepfo iza ku isonga mu kunoza gahunda y’itangira n’itaha ry’abanyeshuri nk’uko gahunda ipa yatanzwe, mu gihe Umujyi wa Kigali utungwa agatoki kutabyubahiriza.


text:
Nitwa Jacques Rugamba nzwi cyane ku izina rya Jack-B. Ndi umuhanzi nyarwanda mu njyana ya RnB/Pop. Ndi mwene Straton Sebarembe na Scyenphrose Uwambaye. Navutse kuwa 9 Gicurasi 1986. Ndi bucura mu muryango w’abana 3. Ntuye i Nyairambo.
Amashuri abanza nayize ku Ishuri ribanza ry’Intwari (I Nyamirambo) ayisumbuye nyatangirira kuri APAPE nyarangiriza muri Ecole Islamique de Ruhengeri.
Jack-B yahereye mu kubyina mbere yo kuba umuhanzi ?
Ubundi natangiye ndi umubyinnyi. Kubyina nabitangiye niga mu mwaka wa mbere nakundaga indirimbo za Michael Jackon nkajya nzibyina mu mihuro. Hari indirimbo yigeze kugerwaho ya Koffi yitwa Loi, iyo ndirimbo niyo narayikunze cyane nuko ntangira ntyo kubyina.
Naje kujya mu itsinda ryitwa Good Guys ryari rigezweho mu Rwanda, nibwo natangiye kujya ngaragara... soma ibindi


text:
Minisitiri w’Umutungo Kamere, Stanislas Kamanzi avuga ko nubwo Leta y’u Rwanda yafashe gahunda yo kubarura no kwandika amasambu kuri ba nyirayo igamije no gukemura amakimbirane aturuka ku butaka, bitabuza ko imanza z’amasambu zishobora gukomeza ariko na zo zigomba kurangira buri wese akabona ubutaka bwe.
Kamanzi ati” Kuba imanza zabaho birashoboka kuko abantu muri kamere yabo bahora mu makimbirane.”
Kamanzi akomeza avuga ko ari uburenganzira bwa buri muntu guharanira ko niba habaye amakosa atuma avutswa ibye yabisubizwa, ati “Itegeko riteganya uko bikorwa, hagomba kuba hari ibimenyetso simusiga ko ibyo aharanira ari ukuri, bityo uzaba yarahawe ubutaka ku buriganya yabwamburwa bugasubizwa nyira bwo ubifitiye ibimenyetso.”
Kamanzi yongeraho ko n’aho bizagaragara ko Leta yaba yariyanditseho imitungo itari iyayo ndetse ikaba yarashyizweho n’ibikorwa rememezo nubwo bitasenywa, ba nyira bwo babifitiye ibimeyetso bazahabwa ingurane ikwiye, uko amategeko abiteganya ahatarajya ibikorwa remezo bahasubizwe.
Kur’ubu itegeko rigenga imikoreshereze y’ubutaka riri gukorerwa ubugororangingomuri Komisiyo ibishinzwe mu Nteko Ishingamategeko.
Kamanzi avuga ko itegeko ngenga ry’ubutaka ryahozeho ari ryo rigikurikizwa, Abanyarwanda bakaba bagomba kubahiriza ibikubiyemo.


text:
Nyanza: Amazu ya Leta n’ayabikorera arenegwa kutorohereza abafite ubumuga
Mu nyubako zigenda zigaragara hirya no hino mu mujyi w’Akarere ka Nyanza yaba iz’ibigo bya Leta ndetse n’iz’abikorera ku giti cyabo zikomeje kunengwa n’abafite ubumuga bakavuga ko serivisi zitangirwamo batazihabwa bitewe n’uburyo zubatsemo butaborohereza kuzigeramo mu buryo bworoshye.
Iby’uku kunenga izi nyubako bibaye nyuma y’uko akarere ka Nyanza hamwe n’Umwongerezakazi witwa Helen Percival w’umukorerabushake ushinzwe kugira inama mu birebana n’uburenganzira bw’abafite ubumuga mu ntangirizo z’uyu mwaka wa 2014 basuye inyubako 8 zirimo iz’ibigo bya Leta ndetse n’iby’abikorera ku giti cyabo bagasanga serivisi zihatangirwa zihejwemo abafite ubumuga kubera uburyo bw’imyubakire.
Amahugurwa yabaye kuri uyu wa kane tariki 24/04/2014 akabera mu cyumba cy’inama cy’akarere ka Nyanza ndetse n’inzego z’abahagarariye abafite ubumuga zihibereye iki kibazo cy’imyubakire itaborohereza cyagarutsweho cyane ndetse hagaragazwa n‘uburenganzira bavutswa mu gihe badahawe serivisi kubera ko batabasha kwigerera muri izo nyubako.
Iki kibazo cyagaragaye hafi mu nyubako zo mu karere ka Nyanza zose, dore ko n’ ibiro by’akarere ka Nyanza nabyo basanze atari miseke igoroye kimwe n’amazu y’abikorera ku giti cyabo.
Mugisha Jack watanze aya amahugurwa akagaragaza uburenganzira abafite ubumuga bafite mu kuba bagerwaho na servisi mu buryo buboroheye yasabye ko imyumvire yahinduka buri wese akumva ko ufite ubumuga afite uburenganzira bungana n’ubw’undi wese mu kwakirwa no guhabwa serivisi.
Yagize ati: “ Mfashe urugero hari henshi ufite ubumuga bwo kutabona ajya kwaka serivisi bakamuha impapuro yuzuza nkaho bagashyizeho izo we ubwe abasha kwisomera bakamuha nk’iz’abantu babona yabinanirwa kuzisoma bakamwima servisi yaje asaba bavuga ko nta mwanya bafite wo kumusomera ibyanditseho”
Uyu Mugisha Jack avuga ko iki kibazo aho kigenda kigaragara hirya no hino gituma abafite ubumuga batabasha kwibona muri serivisi zihabwa abandi badafite ubumuga.
Usibye iki kibazo kimwe n’ibindi bifitanye isano nacyo ngo mu myubakire naho hari ikibazo kitoroshye cyane kuko usanga zimwe zarubatswe ndetse n’izindi zikaba zikomeje kubakwa mu buryo butorohereza abafite ubumuga.
Mu kiganiro na Uwimpuhwe Samuel umwe mu bitabiriye aya mahugurwa ahagarariye ubuyobozi bwa Hotel Dayenu ikorera mu mujyi wa Nyanza yavuze ko uburenganzira bw’abafite ubumuga ari ngombwa gusa agaragaza ko imyumvire kuri bamwe ikomeje kuba inzitizi.
Ati: ‘ Nk’abantu bahuguwe ubu tugiye kuba umusemburo twumvishe abantu ko abafite ubumuga batagomba kugira serivisi bimwa cyangwa bahezwamo kuko nta muntu uruta undi”
Abari muri aya amahugurwa bavuze ko ibikorwa byose abafite ubumuga bagomba kubigiramo uruhare ndetse aho bibaye ngombwa hakitabwazwa impuguke kugira ngo uburenganzira bwabo bitazaba impamvu yo kubangamira no kubuvutswa.
Akarere ka Nyanza karavuga ko kajya gutegura amahugurwa nk’aya hari hagamijwe kongera ubumenyi abayitabiriye kugira ngo barusheho kuba umusemburo mu bandi bavuge kandi bamenyekanishe uburenganzira bw’abafite ubumuga nk’uko Emmanuel Karabayinga umushinzwe ibibazo by’abafite ubumuga muri aka karere yabisobanuye.
Leave a comment!


text:
The general assembly for women in Cyanika sector in Nyamagabe district set strategies to end domestic violence through the Parents Evening program. The women general assembly that was convened on Tuesday the 9th.July 2013 to learn on how domestic violence is done and how it can be eradicated among other things. Marguerite Mukankuranga the coordinator […]
Cyanika: Inama rusange yiyemeje guhangana n’ihohoterwa binyuze mu mugoroba w’ababyeyi.
Kuri uyu wa kabiri tariki ya 09/07/2013, inama rusange y’inama y’igihugu y’abagore bo murenge wa Cyanika mu karere ka Nyamagabe yarateranye igamije kurebera hamwe uko ihohoterwa rikorerwa mu ngo rihagaze, ishyirwa mu bikorwa rya gahunda y’umugoroba w’ababyeyi ndetse n’imitangire y’amaraporo ahagarariye abagore ku nzego zitandukanye basabwa gutanga. Mukankuranga Margarithe, umuhuzabikorwa w’inama y’igihugu y’abagore mu murenge […]
Ngoma: Abagore bibumbiye mu muryango “Mothers Union” wo mu itorero rya EAR Musamvu bakoze amasengesho yo gusabira ingo
Mugihe hashize iminsi hirya no hino mu Rwanda havugwa imibanire mibi mu bashakanye ndetse binavamo ubwicanyi hagati yabo, abagore 97 bibumbiye mu muryango “mathers Union” mu itorero rya EAR, paroisse Musamvu bakoze igiterane cy’amasengesho cyo gusabira ingo kubana neza maze abagera kuri 50 batabanaga neza n’abo bashakanye bahava bihannye. Icyi giterane cyamaze iminsi itatu cyasojwe […]
“Umwana utarahanuwe icyo yakora cyose ntawamurenganya”- Depite Nyirabega Euthalie
Intumwa ya rubanda mu Nteko Nshingamategeko y’u Rwanda umutwe w’abapite Hon. Nyirabega Eutahalie arasaba abagore bo mu karere ka Nyanza kwita ku burere bw’abana babo bakajya babaha impanuro amazi atararenga inkombe. Ibi yabitangaje ubwo yifatanyaga n’abagore bo mu karere ka Nyanza mu nteko rusange yabo yabahuje tariki 27/03/2013 ikaba yabereye ahitwa ku Rwesero muri ako […]
Bahuje itsinda ryo kugurizanya amafaranga n’umugoroba w’ababyeyi
Abaturage bo mu mudugudu w’Agateme ho mu Murenge wa Tumba, Akarere ka Huye, ni bo biyemeje guhuza itsinda rigurizanya amafaranga n’umugoroba w’ababyeyi, nk’uburyo bwo kubasha kubona abantu bateraniye hamwe. Kamizikunze Theoneste, umuyobozi w’uyu mudugudu, avuga ko mbere yo guhuza amatsinda yo kugurizanya n’ayo kuganiriramo ibibazo byo mu ngo hagamijwe gukeburana nk’abaturanyi, ari wo mugoroba w’ababyeyi, […]
GISAGARA: ABATEGARUGORI BAKWIYE KUMENYA GUTEZA IMBERE INGO ZABO N’IGIHUGU
Abategarugori bo mu karere ka Gisagara barasabwa kwita ku iterambere ry’umuryano ni iry’igihugu, bakamenya ko akazi kabo atari ukubyara gusa. Ibi bikaba ari ibyagarutsweho na hon.depute Speciose MUKANDUTIYE ubwo yasuraga abagize inama y’iguhugu y’abagore bo mu karere ka GISAGARA kuri iki cyumweru. Muri iyi congres yahuje abagize komite z’inama y’igihugu y’abagore kuva ku rwego rw’akagali […]
Nyamagabe: Ababyeyi bigishijwe kubahiriza uburenganzira bw’abana hagamijwe guca ubuzererezi.
Kuri uyu wa gatatu tariki ya 13/02/2013, ababyeyi barema isoko rya Nyamagabe riherereye mu murenge wa Gasaka mu karere ka Nyamagabe bigishijwe ku burenganzira bw’abana, ndetse banibutswa inshingano zabo zo kwita ku bana hagamijwe guca ubuzererezi ndetse no kujya bajyana abana bose ku ishuri. Ibi byakozwe nyuma y’uko abana batagejeje ku myaka y’ubukure bazaga mu […]
Ntibisanzwe: bamwe mu abagore b’abanyarwandakazi banenga bagenzi babo babyaye abana benshi
Mu gihe bamwe mu banyarwanda n’abanyarwandakazi batumvaga neza inama bahabwa zo kuringaniza urubyaro, kubera gutsimbarara kumahame ajyanye n’amadini cyangwa imyumvire yabo bwite, ubu bamwe mubanyarwandakazi harimo n’abatuye icyaro usanga banenga bagenzi babo bakibyara abana benshi. Kuri uyu wa 7 Mutarama,2013 abagore 4 bo mu mirenge ya Hindiro na Matyazo mu karere ka Ngororero, bari mu […]
Rwanda : Urubyiruko rurakangurirwa kumenya ko gushinga urugo atari imikino
Perezida w’ Ihuriro ry’Abanyarwandakazi bari mu Nteko Ishinga Amategeko (FFRP) atangariza urubyiruko ko gushinga urugo atari imikino. Ngo abashinga ingo bagomba kugira gahunda ihamye kugira ngo bo n’abazabakomokaho bazagire ejo hazaza heza. Mukarugema Alphonsine, perezida wa FFRP, ubwo yari ari mu karere ka Burera tariki ya 06/11/2012, muri gahunda yo kuremera abagore batishoboye bo muri […]


text:
Umuyobozi mukuru wa sosiyete Rwanda Switch ikora amakarita yo kubikurizaho azwi ku izina rya ATM cards, Konde Bugingo, avuga ko ubu byoroshye ku bakiriya b’amabanki atandukanye kubona amafaranga ku byuma bitanga amafaranga kuko ubu ufite ikarita ya banki iyo ari yo yose ashobora kuyibikurizaho no ku byuma by’andi mabanki.
Aganira na IGIHE, Bugingo yavuze ko bakoze iyi gahunda yo kubikuza amafaranga aho umukiriya wa banki ageze hose mu rwego rwo korohereza abantu baba mu mabanki ataba ahantu henshi.
Bugingo ati “Ubu nsigaye nitwaza amafaranga make kubera ko mba nzi ko buri banki ndibugeho mu Rwanda ndetse no mu mahanga ndi bubikurizeho amafaranga ntagombye gushaka aho banki nkorana na yo iri.”
Umuyobozi mukuru wa banki nkuru y’u Rwanda Amb.Gatete Claver, yashimiye serivisi z’iyi sosiyete Rwanda Swicth kubera iterambere izanye mu rwego rw’amabanki bityo avuga ko abashoramari bo mu mahanga bazakomeza gushora imari zabo mu Rwanda kuko ubu gutwara amafaranga bigiye koroha kurushaho.
Mu buryo bushya bw’iyi sosiyete ufite iyi karita bita ‘Smartcash’, ashobora no kuzajya ayikoresha mu guhaha hirya no hino mu masoko, kugura umuriro n’ibindi.


text:
Iyo usomye ijambo ry’Imana hari bimwe mu byo dusangamo bishushanya umwuka wera, akenshi byitwa ibimenyetso kubera imiterere n’imirimo y’ umwuka wera mu gihe runaka, Nyamara n’ubwo hari abajya babyifashisha no muri iki gihe ntago kuri ubu bisobanuye ko iyo ubi fite uba ufite umwuka wera, ahubwo ni ibishushanyo by’umwuka wera.
Ntabwo bikwiriye kugirwa ishingiro ry’imihango y’amadini, ahubwo ni ibigereranyo cyangwa imfashanyigisho idufasha gusobanukirwa amateka y’imirimo y’umwuka wera, ntawe bikwiye kuyobya cyangwa kwinjiza mu mwijima ahubwo ni ukumuyobora.
Amavuta : Igishushanyo gikoreshwa kenshi ku mwuka wera ni amavuta, ntago ariko na none ari amavuta ayo ariyo yose, ni amavuta ya Elayo cyangwa y’amadahano, avugwa kenshi mu isezerano rya kera ashushanya ukuzura k’umwuka mu mwizera.
Urugero : Umuhanuzi Samweli yasutse amavuta ku mutwe wa Sawuli, aba umwami w’Abisirayeli (1 Samweli 16:13 Zaburi 89:20) Nyuma y’urupfu rwa Dawidi umuhanuzi Sadoki asiga amavuta Salomo ngo abe umwami.
Umuntu wabaga wakize indwara y’ibibembe yasangaga umutambyi ngo asuzume ko yakize, umutambyi yasigaga amavuta ku ino rinini ry’iburyo ku gutwi kw’iburyo, ku gikumwe cy’iburyo no ku mutwe w’uwo kugira ngo abe ahumanuwe (Abalewi 4:17-18).
Amavuta niyo kandi yacanishwaga mu matabaza y’ahera (Kuva 27:20) umuhimbyi wa Zaburi yakiriye neza igihano cy’umukiranutsi akigereranya n’amavuta y’ igiciro (Zaburi 141:5).
Mu isezerano rishya Yesu avuga iby’abakobwa babuze amavuta mu matara yabo igihe bari bategereje umukwe (Matayo 25:1-13). Abigishwa basigaga amavuta abarwayi bagakira (Yakobo 5:14). Ibi byose twavuze biratwigisha ko umwuka wera afite uruhare rukomeye mu mibereho y’umwizera wa Kristo natwe turi abami n’abatambyi twogejweho ibyaha kandi dufite guhamya k’umwuka wera ko turi abana b’Imana (Abaroma 8:15).
Amavuta rero ni igishushanyo gikwiriye cy’umwuka wera. Aracengera, akinjira akuzura. Aroroshya, akabobeza akarinda. Avura amavunane yomora n’ibikomere kandi akoza. Amavuta kandi akoreshwa mu biribwa.
Inuma : Ikindi gishushanyo cy’Umwuka ni inuma. Umwuka yamanukiye kuri Yesu mu ishusho y’inuma (Luka 3:22) inuma ishushanya amahoro uburwaneza ariyo mico yibanze y’umwuka wera.
Amazi : Muri Yohana 7:37-39 Yesu yagereranije kuzura umwuka wera n’imigezi y’amazi y’ubugingo. Muri Yesaya 44:3 Imana yasezeranye iti : “Uwishwe n’inyota nzamusukiraho amazi, nzatembesha imigezi ku butaka bwumye”, amazi azana ubugingo arazimya kandi akoroshya. Aroza kandi akeza impuruza yayo igira imbaraga n’umuvuduko ugahindura imiterere y’ubutaka adudubiza mu masoko cyangwa agacengera mu butaka bwumye.
Amazi agirira nabi abashaka guhangana nayo ariko uyakoresheje nk’uko byategetswe akugirira umumaro.
Umuyaga : Ku munsi wa Pentekote humvikanye umuriri umeze nk’uwumuyaga uhuha cyane, ukwira mu nzu bari bicayemo (Ibyakozwe 2:2). Yesu yaravuze ati :” Umuyaga uhuha aho ushaka ukumva guhuha kwawo ariko ntumenya aho uva naho ujya. Niko uwabyawe n’umwuka wese amera (Yohana 3:8).
Umuriro : Umuriro nawo ni igishushanyo cyiza cy’umwuka wera. Yohana umubatiza yahanuye kuri Yesu ati : “Azabatirisha Umwuka Wera n’umuriro, “Matayo 3:11” ku munsi wa Pentekote nabwo habonetse indimi z’umuriro (Ibyakozwe 2:3), umuriro ni ingirakamaro cyane. Uramurika ukazana urumuri, uzana ubushyuhe ahakonje. Ureza ugatunganya. Ariko ushobora no gukongora. Ntabwo ari ikintu cyo gukinisha ibyo byose tuvuze biboneka no ku Mwuka wera ni ukuri Imana yacu ni umuriro ukongora (Abaheburayo 12:29).
Vino : Ahari igikwiriye ni ukuvuga ko Vino itandukanye n’umwuka wera aho kuvuga ko ari igishyushanyo cy’umwuka wera. Mu kuri umwuka atera akanyamuneza mu mutima. Kuri Pentekote bamwe barabaseka ngo basinze ihira Ibyakozwe 2 ; 13 mu isezerano rya cyera bakoresha vino mu birori ariko mu isezerano rishya dukwiye gukurikiza urugero rw’Abefeso 5 ;18 ntimugasinde inzoga irimo ubukubaganyi.
Ikimenyetso : Abefeso 1:13 havuga ngo mumaze kwizera yabashizeho ikimenyetso cy’Imana ku mwizera bigaragaza ko yaguzwe.
Wibuke ko Imana umwuka wera atari amavuta, umuyaga, umuriro n’ ibindi. Ibyo ni ibishushanyo bivurwa mu byanditswe kugira ngo bidufashe gusobanukirwa neza uwa gatatu mubutatu bwera.


text:
Minisitiri w’urubyiruko Jean Philbert Nsengimana atangaza ko nta muntu warukwiye guterwa isoni no kuvuga imyanya ndangagitsina mu mazina yayo.
Ibi yabitangaje ubwo umuryango Imbuto Foundation washyiraga ku mugaragaro igitabo cy’imfashanyigisho yo guhugura urubyiruko rufite hagati y’imyaka 15 na 24 mu kwirinda icyorezo cya SIDA.
Minisitiri Nsengimana yasabye urubyiruko gutinyuka bakavuga ibyo ababyeyi babo batinyaga kuvuga ku bijyanye n’amazina y’ibitsina bakabikoresha mu gihe bigisha urubyiruko bagenzi babo mu kwirinda icyorezo cya SIDA, aho gukoresha amarenga cyangwa kubitsinda ntibabivuge mu mazina.
Yavuze ko ibi bizafasha urubyiruko kumenya imiterere yabo kuko biri mu masomo yigishwa ndetse ko iyo babyiga mu ishuri buri gitsina bakivuga mu izina ryacyo. Aha yavuze ko nawe agiye kubishyira mu bikorwa mu biganiro agirana n’abana be, aho gukoresha ijambo ’agapipi’ akoreshe uko byitwa mu mazina yabyo.
Yagize ati : "Ababyeyi tugomba kureka kubeshya abana tubabwira ko umwana aturuka mu mukondo, n’ibindi byinshi tubabeshya mu mazina yabyo."
Iyamuremye Régine ni umunyamuryango wa Imbuto Foundation ; avuga ko iki gitabo cyanditse mu Kinyarwanda cyashyizwe ahagaragara kizafasha urubyiruko ruhugura urundi, abarezi ndetse n’ababyeyi. Ikindi ni uko kizashyirwa mu bigo by’amashuri ndetse n’ibyita ku buzima bw’urubyiruko n’amavuriro, ndetse bagiye kwiga uburyo bagishyira mu nyandiko z’ababana n’ubumuga bwo kutabona bakunze kwita braille.
Ufitinema Adelphine waje ahagarariye urubyiruko yavuze ko bagiye gukangurira urubyiruko bagenzi babo kwirinda icyorezo cya SIDA kandi ko bazifashisha iki gitabo gikubiyemo imfashanyigisho zizabasha gukoresha amwe mu mashusho n’amazina y’ibitsina adakunze gukoreshwa na sosiyete nyarwanda.
Yagize ati : "Ntidukwiye gutinya kubivuga. Ko umuntu avuga akaguru cyangwa akaboko, kuki tutavuga ibitsina byacu mu mazina yabyo ?"
Akomeza avuga ko abantu benshi babivuga mu ndimi z’amahanga nk’Igifaransa n’Icyongereza ntibibatere isoni, ariko byagera ku rurimi rw’iwabo bakabitinya. Avuga ko ibi bitagakwiye kuko no mu bitabo byandikwa bavuga amazina yabyo.
Amwe muri ayo magambo adakunze gukoreshwa n’Abanyarwanda, muri iki gitabo cy’imfashanyigisho yashyizwe ahagaragara akaba ari kuri paji ya 12,13,14 na 15 agaragaza ibice by’umubiri n’amazina yabyo nka : amabya, imboro, igituba, insya, n’ibindi.
Iki gitabo cy’imfashanyigisho gikubiyemo ibice 3 by’ingenzi : Uwo uriwe n’agaciro kawe, ibishobora kwangiza ubuzima n’agaciro kawe n’uburyo byirindwa, n’uruhare rwawe nk’umukangurambaga w’urungano mu kwirinda virusi itera SIDA.
Iki gitabo gifite paji 90 cyanditswe ku bufatanye na Imbuto Foundation, ADRA, Fawe Rwanda, Caritas Rwanda, Minisiteri y’Ubuzima, RBC, Health Poverty Action ndetse na ARBEF.


text:
Ubuyobozi muri Leta ya Iran buratangaza ko abantu 180 bapfiriye mu mitingito ibiri ikaze yamaze iminota 11 mu Burengerazuba bw’Amajyaruguru, hafi y’umujyi wa Tabriz.
Abarenga 1300 nibo bivugwa ko bakomerekeye muri iyo mitingito yo ku gicamunsi cyo kuwa gatandatu tariki ya 11 Kanama 2012.
Nyuma y’iyo mitingito hakurikiyeho indi yoroheje ituma ibihumbi by’abantu barara hanze y’amazu yabo.
Amatsinda y’ubutabazi aracyashakisha abahitanywe n’umutingito bakiri mu binonko by’amazu yasenyutse, ubayobozi bwo bufite impungenge ko umbare w’abapfuye ushobora kuzamuka.
Umuryango w’ubutabazi ’’Croissant Rouge’’ utangaza ko wabaye uhaye ubwihugiko abantu bagera kuri 16000 kandi ngo bari gushakirwa ubundi bufasha bw’ibanze. Ubuyobozi bwa Leta bwo butangaza ko bufite impungenmge z’uko abatabazi bataragera mu bice bya kure byibasiwe n’umutingito.
Imitingito ikunze kwibasira Iran, ariko iyikaze iba ari mike, umutingito uheruka ukaze ni uwo muri 2003 wibasiye umujyi wa Bam uri mu burasirazuba bw’amajyepfo, icyo gihe ibihumbi by’abantu bahasize ubuzima.


text:
Abanyamuryango ba AVEGA bo mu karere ka rutsiro baratangaza ko bishimira aho bamaze kugera mu iterambere kuva mu mwaka wa 1999 ubwo AVEGA yageraga I gatsibo ariko ngo baracyahangayikishijwe no kutazungura imitungo y’aho bashatse. Ibi ni ibyatangajwe n’umuyobozi wa AVEGA ku rwego rw’akarere madame Eugenie Nyinawabega muri kongere ya kabiri yabaye tariki 28/8/2014 yari igamije […]
Recent News Subscribe
Rutsiro: Abanyamuryango ba AVEGA bahangayikishijwe no kutazungura aho bashatse.
Rusizi: Abagore bahagarariye abandi barakangurirwa kurwanya abashaka kugarura amacakubiri mu Rwanda
Abagore bari mu nama y’igihugu y’abagore bo mu murenge wa Mururu barakangurirwa kugira uruhare mu kubaka ubumwe bw’abanyarwanda barwanya uwo ariwe wese wifuza kugarura amacakubiri mu Rwanda , ibi babisabwe mu mahugurwa y’inama y’igihugu y’abagore yabaye tariki 27/8/2014 muri uwo murenge akaba yahuje abagore kuva ku rwego rw’umuduguku kugera ku murenge n’ubuyobozi bw’akarere ka Rusizi […]
Musanze: Abapfakazi ba Jenoside barashima inguzanyo bahawe bakifuza ko zakongerwa
Mu nteko rusange y’Umuryango w’Abapfakazi ba Jenoside AVEGA mu Karere ka Musanze, kuri uyu wa kane tariki 28/08/2014,abanyamuryango bagaragaza ko ubuzima bwabo bwahindutse kubera inguzanyo bahawe na banki ngo babashe gukora biteze imbere ariko basaba ko zakongerwa kugira ngo babone igishoro kigaragara. “Nkatwe turi abanyamuryango ba AVEGA umunani ariko twese dufite inka. Izo nka turakama […]
Rusizi: Barabyaza umusaruro umugoroba w’ababyeyi boroza abageze mu za bukuru.
Mu gihe kitari kinini cyane umugoroba w’ababyeyi umaze utangijwe mu gihugu, biragaragara ko ugenda utanga umusaruro ukomeye cyane ushobora kuba unaruta uwari witezwe uyu mugoroba w’ababyeyi utekerezwa. Mu kamaro gakomeye benshi mu baturage twaganira bavuga, ngo uyu mugoroba wamaze, hari kuba warabashije kwegeranya abaturanyi bamwe nko mu mijyi batabaga banaziranye kandi baturanye bakamenyana hakaba hari […]
Gisagara: Imirimo myinshi idahabwa agaciro umugore ahoramo wenyine ituma atiteza imbere
Mu bibuza umugore wo mu cyaro gutera imbere harimo imirimo itandukanye idahabwa agaciro, ituma akora nabi ubuhinzi bwe bwagombye ku muteza imbere nk’uko bamwe mu bagore bo mu karere ka Gisagara babitangaza. Nk’uko ubushakashatsi bwakozwe n’umuryango action aid bubigaragaza, umugore wo mu cyaro akora amasaha 16 ku munsi, ibyo akenshi bikanamubuza gukora uko bikwiye […]
Imirimo umugore wo mu cyaro akora ntiyabonerwa igihembo- NIRERE
Ubushakashatsi bwakozwe n’umuryango Action aid bwagaragaje ko muri rusange umugore wo mu cyaro akora amasaha 16 ku munsi, kuko akenshi abyuka saa kumi n’imwe za mugitondo akajya kuryama saa tatu za nijoro. Iyo mirimo adahemberwa kandi ntituma abona umwanya wo kwikorera ibindi byamuha amafaranga ku ruhande. Ngo aramutse abariwe amafaranga 100 ku isaha, ku bw’iyo […]


text:
Mu rwego rwo gufasha abagore kuva mubukene , Inama y’igihugu y’abagore ku nkunga ya UN WOMEN yateguye igikorwa cyo kuremera amatsinda y’abagore batishoboye ariko bafite ubushake bwo gukora bo mu turere twa Gakenke, Gisagara, Nyamasheke, Gasabo, Kicukiro, Kirehe na Nyarugenge.
Akarere gasabwa guhitamo itsinda ry’abagore batishoboye ariko bafite ubushake bwo kwihangira imirimo bakabura amikoro hashingiye no ku byiciro by’ubudehe barimo.
Niyo mpamvu kuri uyu wa 29 mata 2014 mu karere ka Gakenke inama nkuru y’abagore iyobowe n’umuhuzabikorwa wayo muri Gakenke yateranye kugirango barebere hamwe uburyo bahitamo abagore bazafashwa kandi bafite icyo bakora.
Marie Immaculate Mukagacinya, umuhuzabikorwa w’inama y’igihugu y’abagore ku rwego rw’akarere ka Gakenke, avuga ko bahuye kugirango batoranye amatsinda y’abagore batishoboye mu mirenge maze bazaremerwa nabo babashe kwiteza imbere.
Mukagacinya avuga ko muguhitamo bahera kubyiciro by’ubudehe bafite, kugirango babashe kubazamura kuko akenshi aribo uba usanga bafite ikibazo cy’amikoro macye kandi bakeneye gufashwa.
Ati “ duhera mubantu bari mubyiciro by’ubudehe byo hasi, birumvikana ko baba ari abagore b’abakene kugirango tugire aho tubavana n’aho tubageza, kuko tuzafashwa n’urwego rw’igihugu kugirango tubashe kuzamura ayo matsinda, tukaba twatoranyije itsinda rimwe muri buri murenge”.
Mukagacinya asoza yemeza ko kuba abagore bahura bagashakira hamwe icyabateza imbere ari ingirakamaro kuko bituma iyo bahuye biga ku iterambere ryo kuvana umugore mubukene kandi bakaba bafite abagore batari bake bamaze kubwikuramo.
Ati “ ndahamya ko muri buri murenge mu karere ka Gakenke buri mugore afite icyo akora cyabasha kugira icyo kimwinjiriza niyo byaba ari ubuhinzi”.
Vestine Mukeshimana, umuhuzabikorwa w’inama y’igihugu y’abagore mu murenge wa Janja, avuga ko igikorwa nk’iki kibafasha gutuma buri muntu yemera ko abatoranyijwe baba babikwiye kuko bidakorwa n’itsinda runaka ahubwo biganirwaho n’izego zitandukanye kuburyo bafata icyemezo gikwiye kandi kinogeye bose.
Ati “ iyo duhuriye hamwe muri rusange tuza tuje kureba koko ko ayo matsinda atishoboye bigatuma birinda ko hari uwarenganywa”.
Mukeshimana akomeza avuga ko kuba bari mu nama y’igihugu y’abagore byabafashije kwitinyuka kuko mbere abenshi wasangaga bitinya kuburyo batajyaga no mu nzego zifata ibyemezo.
Fidele Nshuti, umukozi ushinzwe imibereho myiza y’abaturage mu murenge wa Minazi, avuga ko muri rusange iki gikorwa kizafasha abagore bo mu murenge wa Minazi gukomeza kwiteza imbere kuko byose biba byakorewe mu muco kandi bagahitamo igikwiye.
Iyi nama yari yitabiriwe n’abahuzabikorwa b’inama y’igihugu y’abagore ku rwego rw’umurenge n’akarere hamwe n’abakozi bafite imibereho myiza y’abaturage munshingano zabo ku rwego rw’umurenge.
Bikaba byemejwe ko muri buri murenge hazafashwa itsinda rimwe mu mirenge yose uko ari 19 igize akarere ka Gakenke.


text:
Hari ibintu umuhungu akora agamije kwereka umukobwa ko atakimukunda nka mbere, ariko na none adashaka kumwerurira. Nubona umuhungu mwakundanaga atangiye kukwima umwanya cyangwa ahora asubika gahunda mufitanye, ujye umenya ko bitakimeze neza hagati yanyu.
Ibi ni bimwe mu bimenyetso bigaragazwa n’umusore, umukobwa akaba yahita amenya icyo umuhungu ashatse kumubwira, nk’uko bamwe mu basore n’inkumi babidutangarije.
Kukwima umwanya : umuhungu wakwanze, iyo umubwiye ko ushaka ko mubonana, akubwira ko afite akazi kenshi, ko ananiwe, agashaka n’izindi mpamvu zituma mutabonana, kuko aba agamije kukwikuraho.
Kutaguhamagara kuri Telefoni : Abantu bakundana, aho iterambere ryaziye, babonye uburyo bwo kuganira, ariko iy’umuhungu yakwanze, agenda agabanya igihe yakuvugishaga. Niba yaguhamagaraga gatatu ku munsi, aragabanya, agasigara aguhamaga rimwe, kugeza igihe azarekera burundu, ndetse ntagire n’ubutumwa bugufi akoherereza.
Nta bwuzu aba akigufitiye : Urugwiro yakwerekaga mbere ndetse n’uburyo yakubwiraga ko agukumbuye, bigenda bigabanyuka ; yakubona akaba yanaguhereza ikiganza kandi ubundi yarakubonaga akaguhoberana ubwuzu bwinshi.
Kugusezeranya ibintu ntibigerweho : Akubwira ko azaguha impano runaka, ko azakujyana ahantu runaka, ugategereza ugaheba, mu gihe mbere imvugo ye yabaga ingiro.
Icyo umubwiye cyose akubwira “ejo” :Ikizakubwira umusore wakwanze, ibintu byose ahora abigusezeranya mu nzagihe. Imishinga yanyu yose igahora ejo, akagira impamvu za buri gahunda mwapanze, bikarangira ntacyo mugezeho.
Kukwitaza muri kumwe : Mu gihe mwari musazwe mugendana mu nzira mufatanye agatoki ku kandi, atangira kugenda ashyira intera hagati yanyu, ku buryo uwababona mu nzira yagira ngo ntimuri kumwe.


text:
Intara y’Iburengerazuba ari mu bigo bya Leta 11 Byaje mu myanya ya mbere mu gucunga neza umutungo wa Leta, nk’uko byagaragajwe na raporo y’Umugenzuzi Mukuru w’Imari ya Leta.
Ibi byongeye kugarukwaho kuri uyu wa Gatatu yariki ya 20 Gashyantare 2013, n’Umunyamabanga Nshingwabikorwa w’Iyi Ntara Jabo Paul, mu nama ngaruka kwezi igamije gufasha uturere two muri iyi Ntara gukurikirana uko ibaruramari n’icungamutungo wa Leta rikorwa, kandi igasimburana mu turere twose.
Jabo yibukije ko kera ibijyanjye n’amafaranga byari amabanga ahishe ibyaha n’abanyabyaha, ikaba ari yo mpamvu hafashwe ingamba zigamije kugaragaza ibyo abantu bakora bijyanye n’imicungire, kandi bigafasha no gukosora amakosa agaragaye kugira ngo hanozwe umurongo wo gucunga umutungo wa Leta.
Umuyobozi w’Akarere ka Nyamasheke Habyarimana Jean Baptiste yashimiye abagize iyi nama amahirwe bahaye Akarere yo kuyakira kuko Akarere gakuramo amasomo kandi igafasha n’Intara yose, ndetse yishimira iki gikorwa cyatangijwe n’Intara y’Iburengerazuba.
Ubusanzwe inama nk’iyi igizwe n’Abanyamabanga Nshingwabikorwa b’uturere n’abagenzuzi b’imbere mu turere twose, kandi ikaba isimburana mu turere buri kwezi.
Uwingabiye Denys Basile Ushinzwe Itangazamakuru mu Karere ka Nyamasheke


text:
Nubwo bamwe mu bakobwa bakora mu tubari mu mujyi wa Nyagatare bavuga ko bibafasha kwiteza imbere atari uburaya, bamwe mu basore bo bavuga ko batashyingiranwa nabo kuko ngo abenshi muri bo baba ari indaya. Ubuyobozi bwo busanga bakora akazi bahuriramo n’ibishuko byinshi bityo ngo bakwiye kwitwararika cyane.
Kimwe n’ahandi mu gihugu, mu mujyi wa Nyagatare uhasanga utubari dutandukanye. Akenshi udusangamo abakobwa bari hagati y’imyaka 18 na 30. Aba bakobwa bamwe baba baracikirije amashuli kubera ubushobozi bucye bw’ababyeyi cyangwa izindi mpamvu zitandukanye. Nyiraneza Saidati ukomoka mu karere ka Rwamagana Avuga ko yaje gukora mu kabari nyuma yo gucikishiriza amashuli. Ngo yigaga mu mwaka wa 2 w’amashuli yisumbuye ariko nyuma ababyeyi be babura ubushobozi kandi ngo ntiyakwiga mu y’uburezi bw’ibanze bw’imyaka 12 ngo kuko yigaga Uganda kandi ntiyahindura. Kuri we ngo yanze kurushya nyina ahitamo gukora mu kabari. Agira ati “Jye mbona gukora aka kazi bimfasha kuko ntabwo najya mu buriri ngo ndyame ngo mpore nteze amaboko kuri Mama gusa. Amafaranga mpembwa ahangaha nk’ibihumbi mirongo itatu aranyunganira agatuma ntifuza. Gusa nyine ikibazo duhura nacyo ni uko umuntu wese ukobonye ukora mu kabari aba yibwira ko uri indaya cyangwa wananiranye waba umukobwa cyangwa umuhungu, ariko jye mbona bibeshya cyane kuko siko bimeze dukora icyatuzanye tugahembwa bikarangira.”
Nubwo bimeze gutyo ariko bose siko babasha kurenga ibishuko. Ngo iyo bibayeho hari abahitamo kugira incuti imwe. Kugira iyi ncuti imwe ngo binabafasha kwirinda inda zititeguwe kimwe n’indwara zandurira mu mibonano mpuzabitsina.
Ku rundi ruhande ariko abahungu bo siko babibona. Habamungu Jean Pierre akora akazi ko gutwara abantu n’ibintu kuri moto. Avuga ko abakobwa bakora mu tubari baba bafite imyifatire mibi nk’uburaya. Kubera iyi mpamvu we ngo ntiyashyingiranwa n’umukobwa ukora mu kabari. Agira ati “Abakobwa bakora hariya mu tubari mbona baba barananiye ababyeyi babo, bagatoroka iwabo. Numva ntamushaka ngo ambere umugore pe. Uzarebe nawe buriya baba bahura n’abantu benshi kandi b’abagabo none se ubona yabasha kubana n’umugabo umwe? Icyo nakubwira cyo ni uko n’ababashaka sinzi uko babyitwaramo kuko abasore bagenzi bange numva nabo batabemera neza.”
Mushabe Claudian umunyamabanga nshingwabikorwa w’umurenge wa Nyagatare avuga ko ntawakwemeza ko umukobwa ukora mu kabari wese ari indaya. Ngo ibi byaba ari ukwibeshya no kudaha agaciro service batanga kandi ikenewe. Gusa yemera ko bahura n’ibishuko byinshi ari nayo mpamvu abagira inama yo kwifata bagaharanira kunoza ibyo bakora kuko bibateza imbere.
Mu bantu aba bakobwa bakora mu tubari batunga agatoki ko aribo babangamira ahanini ngo ni abagabo bubatse. Ngo babashukisha ibinyobwa n’amafaranga bakabasaba ubucuti. Ngo abasore bo si cyane kandi ngo niyo bibaye habaho kumvikana hatabayeho kubahonga ibintu. Aba bakobwa basaba abantu kwikuramo imyumvire ko baza mu tubari kubera uburaya kuko na nyirako agashinga agamije inyungu. Ngo akabari ni nka restaurant cyangwa iduka.


text:
Babinyujije muri Filime yitwa "HEROINE ... she carries the world”, izerekanwa bwa mbere i Bujumbura kuwa 3 Werurwe 2012, Studio itunganya amashusho Mikadie Production irashaka kugaragaza ko umugore akwiye kwitabwaho agahabwa umwanya ngo agaragaze uruhare rwe mu ku kubaka igihugu.
Mu mushinga ugaragaza impamvu bifuje kuvugira umugore bagira bati :”Turifuza kugera ku mugore wese ku giti cye bityo tukerekana agaciro n’uruhare rwa buri murundikazi mu iterambere ry’igihugu”.
Bagendeye ku mvugo y’umuhanga Jacques de Bourbon Busset igira iti :“Umugore wifuza (ukunda) guhindura isi”, Mikadie Producion, bateguye iyi filime bagaragaza kandi bo bifuza kurushaho guha ububasha no kwerekana bamwe mu bagore b’Abarundikazi bagiye bakora ibikorwa by’indashyikirwa ngo bagenzi babo bazajye babafatiraho urugero.
Muri iyi Filme kandi bifuza kugaragazamo uruhare ntagereranywa rw’umugore mu muryango, Mikadie Production igaragaza ko umugore wese, yaba uwize cyangwa utarize agira uruhare rutandukanye rufite umwihariko warwo biturutse ku cyiciro arimo.
Bagira bati :”Nk’umunyagihugu, nk’umubyeyi, nk’umugore, Umurundikazi arwana uko ashoboye ngo agaragaze uruhare rwe yuzuza n’inshingano ze mu kubaka igihugu. Mu kuzuza inshingano ze, umugore wese ni ishingiro rw’amahoro mu iterambere ry’isi”.
Kugeza ubu imibare igaragaza ko mu Burundi abagore ari bo benshi kurusha abagabo.


text:
Akarere ka Ngororero kateguye isiganywa ku maguru ryiswe “20km z’umukore wa Rwabugiri”. Iri rushanwa rikaba ryarateguwe hasozwa icyumweru cy’umuco Nyarwanda cyari gifite insanganyamatsiko igira iti “Umuco isoko y’iterambere” cyatangiye kuya 19 kugeza 23 Ukuboza 2012.
Isiganwa ryakozwe ku rugendo rureshya na Kilometero 20, ryitabiriwe n’abakobwa 10 n’abahungu 24 ; uko ari 34 baritangiye abashoboye kurisoza ni 28. Bahereye ku karere bagera k’Umukore wa Rwabugiri (aho Umwami Rwabugiri yaratuye).
Bitewe no kwiruka bamwe nta nkweto bambaye, umuhanda wa Kaburimbo birutsemo wagiye ubashishura ibirenge ndetse bamwe bakaba banawukomerekeyemo aho uwabaye uwa mbere mu bakobwa we yahise ajyanwa kwa muganga ; nyamara ngo iki kibazo bakigaragaje mbere y’amasiganwa ariko nticyahabwa agaciro.
Nsanzimfura Jean Bosco, wabaye uwa mbere mu bahungu, yadutangarije ko iri siganwa ryari rigoye kuko aho birutse hatereraga cyane kandi ari kure. Ariko arishimira ko yabashije gutsinda, akomeza asaba ko byamubera byiza abonye umutoza.
Umuyobozi w’Akarere ka Ngororero Ruboneza Gedeon, washyikirije ibihembo abatsinze, mu ijambo yageje ku bari aho yagize ati “ndifuza ko harebwa uko hakorwa ikipe ihoraho, bahereye kubabashije gutsinda.”
Nk’uko byari biteganyijwe, hahembwe abahungu n’abakobwa 5 ba mbere muri buri cyiciro. Uwa mbere yahembwe 35,000 by’amafaranga y’u Rwanda, uwa kabiri 30,000 uwa gatatu 25,000 uwa kane 20,000 na ho uwa gatanu 15,000.


text:
After having a study tour in Gakenke district, the members of Ibyiringiro by’ubuzima, a cooperative of community health workers from Shyira sector of Nyabihu district committed to start poultry farming in their home district. Given the experience cooperative members acquired from the tour, Simon Hakizimana, the president of the cooperative explained that they chose to […]
Gakenke: Community health workers to start poultry farming
Gakenke: Kuba barateye imbere mu bworozi bw’inkoko bituma ahandi baza kubigiraho
Kuba mu karere ka Gakenke bafite aborozi b’inkoko bari ku rwego rushimishije bituma n’abandi batuye mu bice bitandukanye bigize igihugu bifuza kugera kuri urwo rwego maze bagahitamo kuhakorera urugendoshuri kugirango bamenye ibanga abarozi b’inkoko bo muri aka karere ibanga bafite rituma bagera kumusaruro ufatika. Uyu musaruro ufatika bakomora kubworozi bw’inkoko watumye abajyanama b’ubuzima bari muri […]
Gisagara: Ubuvumvu bwa kijyambere butanga umusaruro wikubye inshuro nyinshi uva mu bwa gakondo
Abavumvu ba gakondo barakangurirwa kurushaho kwitabira ubuvumvu bwa kijyambere kuko aribwo butanga umusaruro ushimishije nk’uko bamwe mu bavumvu bo mu karere ka Gisagara bakoraga ubwa gakondo bakaba baraburetse bagakora ubwa kijyambere babivuga. Bamwe mu bavumvu bo muri Gisagara bakora ubuvumvu bwa kijyambere bibumbiye mu makoperative, bavuga ko umusaruro uva mu muzinga umwe wa kijyambere ukubye […]
Rwamagana: Nyuma y’amezi 10 gusa atangiye ubworozi bw’ingurube 6, Nkezabera ageze ku ngurube 70
Nkezabera Jean Claude w’imyaka 30 y’amavuko, utuye mu murenge wa Kigabiro mu karere ka Rwamagana yishimira ko nyuma y’amezi 10 gusa atangiye ubworozi bw’ingurube ahereye ku ngurube 6, ngo ubu amaze kugera ku ngurube 70 kandi akishimira ko umusaruro agenda abonamo watumye atanga akazi ku bantu babiri bakora muri ubu bworozi umunsi ku munsi. Abasore […]
Nysbihu: Kororera mu biraro, biri mu bifasha itungo kongera umusaruro
Aborozi bakwiye gusobanukirwa neza n’akamaro ko kororera mu biraro bakabyitabira kurushaho. Ibi bikaba bigarukwaho na Dr Rukundo Jean Claude, umukozi w’ikigo cy’igihugu gishinzwe guteza imbere ubuhinzi n’ubworozi mu Rwanda RAB. Dr Rukundo akomeza avuga ko ubusanzwe, kororera mu biraro bituma umworozi abasha gukurikirana neza itungo rye. Akamenya ibyo rikeneye, akaribiha ku gipimo gikwiriye kandi akizera […]
Burera: Umuhigo wo Kongera umusaruro w’amafi ngo warenze 100%
Ubuyobozi bw’akarere ka Burera butangaza ko umuhigo wo kongera umusaruro w’amafi bari barahize mu mwaka w’imihigo 2013-2014 bawushyize mu bikorwa uko wakabaye ndetse ngo banarenzaho. Mu mwaka w’imihigo 2013-2014 ubuyobozi bw’akarere ka Burera bwari bwarahize ko bazongera umusaruro w’amafi ukagera kuri toni 200 ku mwaka, uvuye kuri toni 183 ndetse n’ibiro 317 by’amafi bari basanganywe. […]
Nyamagabe: Hakenewe ubumenyi bwisumbuyeho ngo babashe kurushaho gutera imbere.
Ubuyobozi bwa Koperative isoko y’ubukire-Mwogo ikorera ubworozi bw’amafi, inkoko, inkwavu n’amagweja mu gishanga cya Mwogo kiri mu karere ka Nyamagabe mu mirenge ya Gasaka na Kamegeri, buratangaza ko hakenewe ubumenyi bwisumbuye ku banyamuryango haba ku bworozi bakora ndetse no ku mikorere y’amakoperative kugira ngo irusheho gutera imbere. Ubusanzwe iyi koperative igizwe n’abari abanyamuryango b’amashyirahamwe yakoreraga […]
Nyamagabe: Biteze umusaruro uruta uwo bakuraga mu bihingwa bahingaga mu gishanga cya Mwogo.
Abanyamuryango ba Koperative isoko y’ubukire –Mwogo ikora ubworozi bw’amafi, inkoko, inkwavu ndetse n’amagweja atanga ubudodo mu gishanga cya Mwogo, baratangaza ko ibi bikorwa bahafite bizabaha umusaruro uruta uwo bakuraga mu buhinzi bahakorega mbere. Ni nyuma y’uko ku bufatanye bwa Leta y’u Rwanda n’iya Koreya y’epfo batunganyirijwe iki gishanga cya Mwogo hagashyirwamo ibikorwaremezo bifashisha muri […]
Mutendeli: Intore ziri kurugerero zashinze koperative zihangira umushinga w’ubworozi bw’amafi
Intore zo kurugerero mu murenge wa Mutendeli mu karere ka Ngoma, zibumbiye muri koperative Ishema ry’Intore Mutendeli (KOISHIMU) maze zihangira umushinga w’ubworozi bw’amafi bahanga ibyuzi mu gishanga kiri muri uyu murenge wa Mutendeli. Nyuma yo gukora neza umsuhinga wabo bahawe n’akarere ka ngoma inkunga y’amafaranga agera kuri miliyoni y’ u Rwanda, no kugeza ubu bamaze […]
Karongi: Abarobyi bo mu Kivu barashinja abaturage bakora uburobyi butemewe kubahombya
Abarobyi bibumbiye mu mpuzamakoperative y’abarobyi b’isambaza mu Kiyaga cya Kivu (UCOPVEKA) n’abazicuruza baziranguye kuri Projet Pêche barashinja abaturage baturiye Ikivu kubahombya kuko ngo bakora uburobyi bifashishije imitego itemewe bita kaningiri noneho isambaza babonye bakazigurisha ku mafaranga make bigatuma umusaruro w’abibumbiye mu makoperative uba mucye. Bamwe muri abo barobyi baroba isambaza mu Kivu bavuga ko ku […]


text:
Igitsina cy’umugabo
Igitsina cy’umugabo cyangwa Imboro umwanya mwibarukiro w’umugabo.
Ku ishusho urabona imyanya ndangagitsina y’imbere n’inyuma ku muhungu. Urabona imboro, imiyoborantanga, umuyoborankari, uruhago, imiyoboramasohoro n’amabya.
Igitsina cy’umugabo kigizwe n’umukaya woroshye n’imitsi myinshi y’amaraso.Iyo amaraso menshi ageze mu gitsinagabo, kirabyimba kigashyukwa. Igitsina cy’umugabo ni cyo gisohora inkari n’amasohoro. Iyo umuhungu akoze imibonano mpuzabitsina, igihe cyo kurangiza asohora intanga zivanze n’amasohoro.
Ushobora kwizera ko ayo masohoro asohotse mu gihe cy’imibonano mpuzabitsina atarimo inkari, kubera ko uruhago ruba rufunze mu gihe imboro iba ihagaze.
Amabya abiri ari mu gasaho nk’uko bisanzwe rimwe iruhande rw’irindi. Mu mabya ni ho hakorerwa intanga-ngabo ni na ho zibikwa. Intanga-ngabo zinyura mu miyoborantanga ziva mu mabya zisohoka. Zigisohoka mu mabya,zihita zivanga n’amasohoro yakorewe mu miyoboramasohoro.
Indwara[edit | edit source]
Indwara ya peyronie : iva ku kubabara kugenda kuba mu gihe cy’imibonano mpuzabitsina, ibyo bigatuma habaho ahantu hakomeye habuza igitsina kwirambura neza mu gihe gifashe umurego (érection) maze bigatuma cyigonda. Ibi nibyo kenshi bitera ububabare bw’igitsina. Ibimenyetso by'indwara ya peyronie:
- Kuribwa mu gihe cyo gushyukwa
- Ahantu hakomeye hatuma igitsina cyigonda
- Rimwe na rimwe uko kwigonda gushobora kubuza imibonano mpuzabitsina gukorwa
Gukomereka : kuvunika kw’ahantu hatuma igitsina kibasha gufata umurego, aho hakaba haherereye munsi y’uruhu. Ibi bishobora guterwa n’impanuka. Uku gukomereka gushobora no gutuma umuyoboro w’inkari wangirika cyangwa se ukanacika. Ibimenyetso bijyanye gukomereka (trauma) nko mu gihe cy'impanuka:
- Kuribwa gukabije
- Kuribwa kujyanye no kubyimba kw’ahaba hababaye, cyangwa se hakirabura. Hashobora no kuba hacitse igisebe.
- Kujojoba kugaragara igihe umuyoboro w’inkari wangiritse, icyo gihe kujojoba guterwa n’uko uruhago rwuzuye cyangwa rurimo ubusa. Igihe umuyoboro wangiritse igice, ashobora gukomeza kwihagarika n’ubwo bimugora. Ariko igihe umuyoboro wacitsemo kabiri neza, kunyara biramunanira noneho akaribwa munda.
Ibintu bidasanzwe bisohoka mu gitsina cyangwa Ibintu bisohoka mu gitsina badasanzwe (discharge, écoulement): bwa mbere na mbere bishobora guterwa n’indwara zandurira mu mibonano mpuzabitsina, cyane cyane iyitwa chlamydia. Izo ndwara kandi zishobora no kwandurira mu mibonano yo mu kanwa (sexe oral) cyangwa yo mu kibuno.
- Ibisohoka bishobora gusa nk’ibibonerana, nk’umuhondo, nk’amaraso, nk’icyatsi, nk’ibifashe, cyangwa bimase (collant, sticky).
- Ibi usanga bijyanye n’ububabare mu kunyara cyangwa se ntibunahabe.
Priapisme : Ishobora guterwa n'abantu ku giti cyabo igihe biteye imiti yo kugirango igihe cyo gushyukwa kibe kirekire, ibyo bikorwa kenshi n'abafite ikibazo cyo kudatinda, cyangwa se batanashyukwa namba. Gukomereka kw'umutsi wo mu gitsina bigatuma uba utagishoboye gukamura amaraso aza mu gitsina mu gihe cyo gushyukwa. Imiti nka anticoagulants, neuroleptiques na psychotropes nayo ishobora gutera icyo kibazo.
- Gushyukwa kudahagarara (kurengeje amasaha ane), biba byatewe n’uko amaraso aba yaheze mu gitsina.
- Kuribwa kuza ntakintu kibaye kandi kugatinda
- Kuribwa kuza gutewe n’imibonano mpuzabitsina.
Gutwara neza igitsina no kwirinda kugihungabanya, kugikomeretsa no kukibabaza. Igihe igitsina cyakomeretse, fata barafu (glaçons) ushyire mu mwenda maze ukoze ku gitsina ahakomeretse, hanyuma hagarika imibonano, maze unywe imiti igabanya ububabare nka paracetamol, cyangwa se brufen.
Kuri priapisme, naho fata agatambaro ushyiremo barafu ushyire ku gitsina, nibiramuka byanze nyuma y’isaha imwe igitsina kigifite umurego, ihutire kwa muganga kuko ibi bishobora kwangiza ibigize igitsina bituma gifata umurego (érection).


text: Nk’uko byari byarateganijwe, ku rwego rw’Igihugu, Umuhango wo Gutangiza Icyumweru cy’Umuco giteganijwe kuva tariki ya 19 kugeza ku itariki ya 23 Ugushyingo 2012 wabereye mu Karere ka MUSANZE, mu Murenge wa NKOTSI, mu Kagari ka BIKARA, mu Mudugudu wa BARIZO.Ibirori byo kwizihiza uyu munsi byabimburiwe no gusura Ishyamba rya BUHANGA riri ahitwa NKOTSI na BIKARA, rigaragaza byinshi mu Mateka yaranze u Rwanda, dore ko ariho Abami bose b’u Rwanda bimikirwaga.Ibirori byo kwizihiza uyu munsi byabimburiwe no gusura Ishyamba rya BUHANGA riri ahitwa NKOTSI na BIKARA, rigaragaza byinshi mu Mateka yaranze u Rwanda, dore ko ariho Abami bose b’u Rwanda bimikirwaga.Ibi birori byari byitabiriwe n’Abayobozi batandukanye ku Nzego zitandukanye, Umushyitsi Mukuru muri bo akaba yari Minisitiri wa Siporo n’Umuco, Bwana MITALI Protais.


text:
I Ngoma Ubujura bwafashe indi ntera
Mugihe ubujura bwo mungo bukomeje kwiyongera hirya no hino mu turere abaturage baremeza ko habaye kudohoka mu gukora amarondo,ariko bakaba banatangaza ko hamwe n'ubuyobozi bw’imidugudu bahagurikiye gukaza amarondo kugirango bahangane n'ubwo bujura bukabije.
Rdio Izuba yifuje kumenya imiterere y'icyo kibazo,aho yaganiriye n'abaturage bo mu midugudu itandukanye yo mu akagari ka karenge ndetse na Cyasemakamba. Abaturage benshi baritotombera ubwo bujura aho bavuga ko abo bajura baza kwiba nijoro baryamye, bakaba bakunda gutwara ibikoresho byo mungo,amatungo magufi, matera ndetse ni bindi
Abo baturage basanga ahanini ubujura buterwa n'uko amarondo yadohotse kandi usanga hari n’abantu baboneka nijoro ariko ugasanga batazwi neza ,n’ubuyobozi bwumudugudu ni nayo mpanvu hafashwe ingamba zo gukaza amarondo mu nama yumutekano bagiranye n'ubuyozi bw'imidugudu kuri uyu wagatandatu.Ubuyobozi bwakagari ka karenge bwo burashishikariza abaturage kwicungira umutekano bakaza amarondo kandi bakagira umucyo wo kumenyekanisha abashyitsi baraye mu ikayi y’abinjira n’abasohoka. Murwego rwo kurwanya ubwo bujura abadashoboye gukora amarondo barasabwa gutanga insimbura mubyizi kugirango hahembwe abakoze kuri uwo munsi aha higanjemo abakozi nabandi bantu batabishoboye.
Edith Nibakwe / Izuba Radio
- 62 reads


text:
Abasore n’inkumi 1832 bari ku Rugerero mu Karere ka Nyarugenge, barasobanurira abaturage inyito shya z’ibyapa biri ku mihanda yo mu mujyi wa Kigali n’ibijyanye na nimero nshya zizajya ku nzu muri uyu mwaka wa 2013.
Masengesho Felix, Umunyamabanga Nshingwabikorwa w’Umurenge wa Nyarugenge, avuga ko bashatse kwifashisha Intore ziri ku Rugerero ngo zimenyekanishe inyito nshya z’ibyapa biranga icyerekezo cy’imihanda n’uduce runaka, kuko ngo basanga ari ngombwa ko abaturage babisobanurirwa.
Avuga ko ibyo byapa hari benshi batarabasha gusobanukirwa n’icyo bivuga, ari na yo mpamvu uru rubyiruko ruzabibafashamo. Ati “Hari abatabasha gusobanukirwa n’amagambo yanditseho nka KN, KN AV na KN ST.”
Twanaboneyeho umwanya wo gusobanuza Masengesho icyo bimwe mu byapa bivuga, atubwira ko KN bisobanura “Kigali Nyarugenge”, KN AV bikavuga “Kigali Nyarugenge, umuhanda uva kuri Rond point”. Icyapa cyanditseho KN ST bivuga “Umuhanda winjira muri ‘quartier’ uvuye kuri ‘avenue’.
Avuga ko uru rubyiruko ruzanasobanurira abaturage ibijyanye na nimero nshya zizashyirwa ku nzu muri uyu mwaka. Izi nomero zizashyirwaho hakurikijwe umuhanda urwo rugo ruriho, ngo bikazafasha abaturage kuko mbere wasangaga hari abayobagurikaga.


text:
Queen Cha ubundi amazina ye nyakuri ni Mugemana Yvonne, se umubyara yitwa Mugemana Charles, nyina akaba Nyiraneza Adeline. Yavutse tariki 5 kamena 1991, avukira mu cyahoze cyitwa Perefegitura Gitarama, ubu atuye Nyamirambo ho mu Mujyi wa Kigali.
Amashuri ye abanza yayigiye mu ishuri ESCAF(Ecole de Science Anglais Francais), icyiciro rusange cy’ayisumbuye acyigira muri GSNDL(Groupe Scolaire Notre Dame de Lourdes) Byimana, icyiciro gisoza ayisumbuye acyigira mu ishuri ry’Urwunge rw’amashuri yisumbuye rw’i Butare.
Queen Cha ubu ari kwiga muri Kaminuza Nkuru y’u Rwanda mu mwaka wa kabiri w’ishami ry’Ibinyabuzima (Biologie).
Yatangiye muzika mu mpera za 2011 biturutse ku nama yagiriwe na Riderman yavuze ko ari nawe mujyanama (manager) we.
Kuririmba yahise abihera ku ndirimbo “Uranyura”... soma ibindi


text:
Home » Archives by category » Crops
agriculture \ bananas \ Crop \ farmers \ Gakenke \ increasing \ initiative \ production
Mugunga: Bahangayikishijwe nuko batakibona umusaruro uhagije ukomoka kubitoki
Kuba ubusanzwe umurenge wa Mugunga ufatwa nk’ukungahaye ku gihingwa cy’ibitoki ugereranyije n’indi mirenge ibarizwa mu karere ka Gakenke, bamwe mubahatuye siko bakibibona kuko bavuga ko batakibano umusaruro uhagije ugereranyije n’ibihe bya mbere. Kuba nta musaruro uhagije bakibona, abahinzi batuye mu kagari ka Rwamambe bavuga ko bidaturuka ku kuba aribo badakorera urutoki rwabo bihagije ahubwo ngo […]
Gicumbi: Increased coffee yields improve livelihoods
Coffee growers in Muko sector of Gicumbi district have commended high coffee yields for improving their social conditions. In past five years, coffee production increased giving coffee growers increased profits for social and economic development. Coffee growers says in they have part ways with poverty due to increased yields. Leonidas Munyaneza, a resident of Muko […]
agriculture \ coffee \ cooperative \ development \ farmers \ Gicumbi \ production-increasing
Gicumbi – Abahinzi ba kawa bemeza ko imaze kubavana mubukene
Abahinzi bo mu murenge wa muko mu karere ka Gicumbi nyuma yo kwitabira guhinga ikawa bavuga ko ubu bamaze gusezerera ubukene ku buryo ubu bamaze kugera ku iterambere rigaragarira buri wese babikesha kawa. Munyaneza Leonidas avuga ko mbere yarabayeho nabi ari umukene urwaye inda zo mu mwenda nyuma aza kubona amafaranga agura ibiti 50 by’ikawa […]
advice \ agriculture \ bananas crops \ land consolidation \ production \ program
Katabagemu: insina z’urutoki zitwa “Indaya” ntizigombera ubutaka bwiza
Insina zitwa indaya zeraho ibitoki bito ugereranije n’izindi ntsina. Ntiziribwa ahubwo zengwamo umutobe gusa. Mukakamari Belancille wo mu mudugudu w’Akajevuba akagali ka Katabagemu umurenge wa Katabagemu avuga ko impamvu bakunda guhinga izi ntsina ari ugukurikira umutobe ndetse n’urwagwa ngo biryoha. Ku rundi ruhande ariko ngo izi ntsina ntizibangikana n’izindi kubera ukuntu zibyara cyane ari naho […]
agriculture \ farmers \ increasing \ new season 2015 A \ Nyabihu \ production \ RAB \ seeds
Nyabihu: Imbuto y’ibigori ya HD 628 yakunzwe cyane izongera kubageraho muri Saison itaha
Mu gihe mu karere ka Nyabihu abahinzi n’ubuyobozi bakeneye ko bazajya bahabwa imbuto izajya itanga umusaruro mwinshi kandi mwiza, imbuto y’ibigori ya Hybride 628 n’imwe mu zigeze guhingwa muri aka karere myaka yashize zirakundwa cyane bitewe n’umusaruro yatanze ariko iza kubura,nanubu ikaba ikifuzwa. Nk’uko ushinzwe ubuhinzi muri aka karere Nyirimanzi Jean Pierre yabidutangarije ,ngo iyi […]
Nyagatare: Hakenewe imbuto y’ibigori nshya
Mu gihe bamwe mu bahinzi b’ibigori bo mu karere ka Nyagatare bavuga ko imbuto bafite idatanga umusaruro mwinshi, ubuyobozi bw’akarere bwo buvuga ko hari abafatanyabikorwa babonetse bazatangira gufatanya n’abahinzi muri iki gihembwe cy’ihinga gitaha bityo imbuto bazasanga itanga umusaruro mwinshi babe ariyo bahinga. Igihingwa cy’ibigori ni kimwe mu byatoranijwe bihingwa kandi byera cyane mu karere […]
Rutsiro: Farmers urged to grow more onions
Onion growers in Mukura sector of Rutsiro district were urged to grow more onions for sustainable development. Onions grow in the period of 4 months compared to other crops like cassava and their prices are higher in the market. “Increase the land and grow more onions. This will give you surplus onions for social economic […]
Rutsiro: Basanze ibitunguru bigira amafaranga cyane biyemeza kubihinga ku bwinshi
Abaturage bo mu murenge wa Mukura mu karere ka Rutsiro bafite intego yo kurushaho guhinga ibitunguru kuko bamaze kubona ko ari cyo gihingwa kigira amafaranga kurusha ibindi byose bahinga muri ako gace. Urugero barufatira ku bantu batatu bo muri uwo murenge biyemeje guteza imbere igihingwa cy’ibitunguru, maze na cyo kibazanira amafaranga ku buryo buri […]
Nyagihanga: Nyuma yo kwibohora bavuga ko guhinga kawa kuburyo bugezweho byazamuye iterambere ryabo
Abahinzi bo mu murenge wa Nyagihanga mu karere ka Gatsibo, bavuga ko nyuma y’imyaka 20 abanyarwanda bibohoye, muri aka gace urwego rw’ubuhinzi rwazamutse cyane cyane igihingwa cya kawa kikaba cyarabafashije kwiteza imbere. Kimwe n’ibindi bihingwa mu karere ka Gatsibo, igihingwa cya kawa nacyo cyitaweho kuburyo bushimishije hagamijwe kuzamura iterambere ry’abaturage n’igihugu muri rusange. Bamwe mu […]
Ngororero: Umurenge wa Ngororero wahagurukiye kuvugurura urutoki ushakira abaturage insina zitanga umusaruro
Umurenge wa Ngororero ni umwe mu mirenge yeramo urutoki kurusha iyindi mu karere ka Ngororero. Hamwe na hamwe usanga abaturage batakibona umusaruro ukwiye kubera guhinga insina za gakondo bitwaje ko kubona insina za kijyambere zitanga umusaruro bihenze. Kuri ubu, ubuyobozi bw’umurenge bwiyemeje gushakira insina zera, abaturage bafite ubushake bwo kuvugurura ubuhinzi bwabo. Umurenge ukaba warakoze […]


text:
Mu bibuza umugore wo mu cyaro gutera imbere harimo imirimo itandukanye idahabwa agaciro, ituma akora nabi ubuhinzi bwe bwagombye ku muteza imbere nk’uko bamwe mu bagore bo mu karere ka Gisagara babitangaza. Nk’uko ubushakashatsi bwakozwe n’umuryango action aid bubigaragaza, umugore wo mu cyaro akora amasaha 16 ku munsi, ibyo akenshi bikanamubuza gukora uko bikwiye […]
Gisagara: Imirimo myinshi idahabwa agaciro umugore ahoramo wenyine ituma atiteza imbere
Bugesera: abagore bamaze kugera kuri byinshi babikesha umugoroba w’ababyeyi
Bamwe mu bagore bo mu karere ka Bugesera baravuga ko hari byinshi bamaze kugeraho mu ngo zabo birimo nk’imibanire myiza mu ngo ndetse n’ubukungu biturutse mu gukora umugoroba w’ababyeyi. Umwe mu bagore Mariya Kandama wo mu murenge wa Ruhuha mu kagali ka Kindama, avuga ko ubwo yatangizaga umugoroba w’ababyeyi aho atuye, bamwe mu babyeyi batahise […]
KOPERATIVE ZABIGISHIJE KUBONEZA URUBYARO
Uretse guhuza imbaraga n’ibitekerezo biganisha ku iterambere, bamwe mu bagore bibumbiye mu makoperative y’ubuhinzi bw’ibigori mu karere ka Nyagatare bavuga ko kwihuza n’abandi byatumye babasha no kuboneza urubyaro kimwe no kugira isuku y’aho batuye. Ikindi ngo ntibagitega buri cyose ku mugabo kuko nabo bafite ibyo bakora bibinjiriza amafaranga. Nkunzwenimana Damascene umuyobozi wa koperative COTEBARU yo […]
Tips on choosing the best perfume to your liking
A walk through many cosmetics shops in Kigali city like Nakumatt will present you with countless perfumes options but choosing a fragrance that suits you will require a little knowledge especially if you don’t have a signature scent. Choosing perfume that suits you can be tough if you have never worn a perfume before or […]
Gisagara: Icyo bagamije ni ukwibohora ubukene burundu
Abali n’abategarugori bo mu karere ka Gisagara baratangaza ko nyuma y’igihe kirekire barahejejwe mu bikari no mu mirimo yo mu rugo gusa, ubu bahagurukiye gushakisha ibibateza imbere bakareka guhora bategeye amaboko abagabo babo cyangwa ababyeyi. Imyaka 20 irashize u Rwanda rwibohoye ubukandamizwe n’ivangura. Ibi ngo ntibyari bishingiye ku moko gusa cyangwa ngo bibe muri […]
Gicumbi – Mu myaka 20 u Rwanda rumaze rwibohoye abagore bibohoye ubukene
Mu gihe habura iminsi micye ngo hizihizwe umunsi wo kwibohora uba tariki ya 4 Nyakanga buri mwaka mu Rwanda, abagore bo mu karere ka Gicumbi bavuga ko bazizihiza uwo munsi bishimira ko bibohoye n’ubukene ubu bakaba nta mugore ugitega amaboko ku mugabo we. Ibi kandi bakaba babishimira nyakubahwa perezida wa Repuburika Paul Kagame ko yabafashije […]
Gicumbi – Depite Murumunawabo yasabye abagore kuba umusingi w’ubumwe n’ubwiyunjye
Mu nteko rusange y’Inama y’Igihugu y’Abagore yateraniye mu karere ka Gicumbi Depite Murumunawabo Cecile yasabye abagore bo mukarere ka Gicumbi kuba umunsingi w’ubumwe n’ubwiyunjye bagashimangira gahunda ya “Ndi Umunyarwanda”. Ibi yabibasabye ubwo yatangaga ikiganiro kuri gahunda ya Ndi Umunyarwanda” aho yasabye abagore bo muri aka karere kuba umusingi n’intangarurgero mu ri gahunda za leta. Gahunda […]
Muhanga : Ubuvumvu ntibukiri ubw’abagabo gusa, n’abagore barabwitabiriye
Abagore bakora umwuga w’ubuvumvu barashishikariza bagenzi babo gutinyuka no kwitabira uyu mwuga, kuko korora inzuki atari iby’abagabo gusa. Bamwe mu bagore bakaba bavuga ko ubuvumvu bumaze kubateza imbere nyuma yo gutinyuka bakorora inzuki, cyakora ngo haracyacyenewe ubumenyi bwisumbuyeho kugirango abavumvu babashe kumenya neza uko bakurikirana ubuzima bw’inzuki. Ubuvumvu cyangwa se ubworozi bw’inzuki buri kuva kuri […]
NTIBAGISABIRIZA ABAGABO KUKO NABO BAFITE AMIKORO
Uretse ubuhinzi bwa kijyambere bwatumye umusaruro wiyongera, abanyamuryango ba koperative CODEAGA y’abahinzi b’ibigori bo mu mudugudu w’Umusaraba akagali ka Gakoma umurenge wa Mimuli, cyane cyane abagore bayibamo bemeza ko kwibumbira hamwe byatumye bacika ku gusabiriza abagabo babo. Iyi koperative igizwe n’abantu bahuje ubutaka babuhingaho igihingwa cy’ibigori hafi n’inkengero z’umugezi w’umuvumba. Nzasigande Jean Baptiste umuyobozi w’iyi […]
Gatsibo: Abategarugoli barishimira ibikorwa by’iterambere bamaze kugeraho
Abategarugoli bo mu karere ka Gatsibo barishimira bimwe mu bikorwa by’iterambere bamaze kugeraho, aba bategarugoli bakaba banashimira ubuyobozi bw’Akarere cyane ku bw’uruhare bwagize mu guha ijambo abagore dore ko butahwemye gushakisha icyateza imbere aba bategarugoli. Ibi abategarugoli babigaragaje kuri uyu wa kabili tariki 3 Kamena 2014, ubwo bari mu nteko rusanjye y’abagore, iyi nteko rusanjye […]